Πετρούνιας: “Να πάρω φάρμακα και να πεθάνω στα 40; Οχι, ρε φίλε!” | Deite-to.com\t☰\nΑρχκή | Πετρούνιας: “Να πάρω φάρμακα και να πεθάνω στα 40; Οχι, ρε φίλε!”\nΑθλητικά, Ελληνικά\t0 Comments\tΟ Λευτέρης Πετρούνιας γεννήθηκε μ’ ένα “άστρο” πάνω από το κεφάλι του. Διαφέρει. Σε παρασύρει στη χαρά και σου μεταδίδει το χαμόγελο. Ο χρυσός Ολυμπιονίκης στους κρίκους έχει αυτοπεποίθηση, αλλά όχι έπαρση.Αθλητικά\nΕχει χιούμορ, αλλά και μυαλό συγκροτημένο. Σε κερδίζει θες δεν θες… Δεν μπορείς να του αντισταθείς. Ηταν εκπληκτικός ο τρόπος που μίλησε για το παράπονο της μητέρας του, το οποίο δεν αφορούσε τον ίδιο, αλλά εκφράζοντάς το στήριξε τον Βλάση Μάρα και τη Βασιλική Μιλλούση. “Δεν είχα καταλάβει κάτι! Μου το είπαν. Η μάνα μου έγινε viral! Προς τιμήν της δεν είναι η μαμά κουκουβάγια που θα στηθεί στις κάμερες και θα πει πόσο υπερήφανη είναι για τον γιο της. Είναι και το ξέρω εγώ, αλλά της πήγαν ένα μικρόφωνο… Εκείνη βλέποντας τον Βλάση να φεύγει, όπως έφευγα εγώ κάποτε από το αεροδρόμιο είπε το παράπονό της. Και αργότερα που το σκέφτηκα καλά έκανε. Αλλά τα παράπονα τα λέμε μία φορά. Αλλιώς κουράζουν”.\nΟποιος άκουσε τη συνέντευξή του στο Sport 24 Radio και στον Γιάννη Φιλέρη γέλασε σίγουρα με την ψυχή του, αλλά και τον παραδέχθηκε.\n“Ήταν ένα καλό αποτέλεσμα το χρυσό στο Ρίο. Δεν θεωρώ τυχαίο ότι τα χρυσά ήρθαν με τη Stoiximan. Θέλω να το πω αυτό γιατί κάθε φορά που πάω να το πω με κόβουν. Υπάρχει σωστή συνεργασία και μου δίνει ψυχολογική στήριξη. Με ανέλαβαν όταν δεν ήμουν πρωταθλητής Ευρώπης και κόσμου. Ήμουν έκτος και πέμπτος. Αυτό σημαίνει πολλά.\nΑπό εκεί και πέρα υπάρχει φιλική σχέση. Με στηρίζουν οικονομικά και ψυχολογικά. Τώρα πάω στο σούπερ μάρκετ χωρίς λίστα και δεν μετράω τα χρήματα που χρειάζομαι. Θα πάω τρεις φορές την εβδομάδα να κάνω φυσικοθεραπείες και όχι μία όπως έκανα πριν. Νιώθω ασφάλεια που υπάρχει η συγκεκριμένη εταιρεία δίπλα μου. Παράλληλα, έχουμε κάνει και πολλά πράγματα και ενέργειες που δεν αφορούν το αγωνιστικό πρόγραμμα”.\nΓια το καθημερινό του πρόγραμμα προπονήσεων: “Οι προπονήσεις είναι καθημερινές εκτός από την Κυριακή. Έχουμε πρωινή προπόνηση, μετά πάω στο σπίτι να φάω, να ξεκουραστώ λίγο και στη συνέχεια επιστρέφω στο γυμναστήριο, όπου και τελειώνω την προπόνηση μου στις 6μ.μ. Αυτό δεν σημαίνει ότι μετά πάω για καφέ. Έχω αποθεραπεία να κάνω και άλλα πολλά. Αυτό έχει ως αποτέλεσμα να πάω στο σπίτι στις 9μ.μ.”\nΓια το Ρίο είπε: “Στο Ρίο ήμουν στην καλύτερη κατάσταση που έχω βρεθεί ποτέ. Δεν έχω νιώσει ξανά έτσι. Βέβαια, είμαι σίγουρος ότι στο μέλλον θα είμαι σε ακόμα καλύτερη κατάσταση. Αντίθετα, στη Βέρνη ήμουν στη χειρότερη μου κατάσταση κι όμως κέρδισα”.\n“Για να μάθεις να χαίρεσαι τη νίκη πρέπει να μάθεις να χάνεις. Για αυτό το λόγο εκτιμώ και την πέμπτη θέση που είχα πριν αρχίσω να κατακτώ μετάλλια”\nΓια τη διακοπή στην αθλητική του καριέρα και το εάν πίστευε ότι θα κατακτούσε μετάλλια: “Είχα ξεκινήσει να πιστεύω σε μία διάκριση από όταν ήμουν μικρός. Όταν σταμάτησα, σταμάτησα να το πιστεύω. Ήθελα να κάνω ένα διάλειμμα. Ήμουν σε περίεργη ηλικία. Το σώμα μου με βοήθησε περισσότερο από ότι περίμενα. Όταν με είδε ο κ. Ράφτης έβλεπε έναν άτεχνο αθλητή να έχει ταλέντο να προσπαθεί να κάνει επικίνδυνα πράγματα. Η εξέλιξη μου στους κρίκους ήταν κατακόρυφη”\nΓια το πρότυπό του: “Είχα ως πρότυπο τον Δημοσθένη Ταμπάκο. Επίσης, θαυμάζω τον Βλάση Μάρα. Είναι ένας αθλητής με διάρκεια. Βρίσκεται ανάμεσα στους κορυφαίους εδώ και 13 χρόνια. Αν δεν θες να μοιάσεις σε αυτόν τον αθλητή σε ποιον να θες να μοιάσεις;”\nΓια το εάν χρειάζεται υπομονή για να κάνει τη γυμναστική:“Όσες φορές είχα νεύρα κατέληγα είτε να φύγω από το γυμναστήριο είτε να τσακωθώ με τον προπονητή μου και να φύγω από το γυμναστήριο. Το χειρουργείο που έκανα στο δάκτυλο οφείλεται σε αυτό. Δεν μου βγήκε καλά μια άσκηση, ανέβηκα με νεύρα να την τελειώσω κι έπαθα ζημιά. Εκανα τέσσερις ώρες χειρουργείο”.\nΓια το πώς βγαίνει η βαθμολογία στους κρίκους και το εάν έχει αδικηθεί από τους κριτές: “Είναι οκτώ κριτές εκ των οποίων οι έξι βγάζουν το βαθμό εκτέλεσης με άριστα το δέκα. Στο Ρίο πήρα 9.200. Οι άλλοι δύο είναι εκείνοι που βάζουν τον βαθμό δυσκολίας. Είχα 6.80 βαθμό δυσκολίας. Σίγουρα. Έχω αδικηθεί αρκετές φορές. Ειδικά όταν έβγαινα πέμπτος. Έχω κάνει προγράμματα με τον υψηλότερο βαθμό δυσκολίας. Έχω χάσει από αθλητές με μικρότερο βαθμό δυσκολίας την ώρα που το δυνατό μου στοιχείο είναι η εκτέλεση”.\n“Δεν θα δώσω δικαίωμα σε κανέναν να μου ανακόψει την πορεία μου”\nΓια το γεγονός ότι έμεινε για δέκα ημέρες από τον προκριματικό μέχρι τον τελικό: “Τσαντίστηκα όταν είδα ότι πέρασα ως δεύτερος στον τελικό. Από εκεί και πέρα ξεκίνησε ένας ψυχολογικός πόλεμος. Κάθε ημέρα ανέβαζα στροφές για να τους δώσω να καταλάβουν ότι ήθελα το χρυσό. Πήγαινα στον προπονητή μου, του έδειχνα τον Κινέζο και του έλεγα: ”Μα καλά από αυτόν έχασα;”” (Είπε και ξεκαρδίστηκε)\nΓια τις τελευταίες στιγμές πριν τον τελικό: “Για να χαλαρώνω σκεφτόμουν τις διακοπές που θα κάνω. Ήθελα απλά να τελειώσει όλο αυτό. Για να καταλάβετε πόσο σίγουρος ήμουν: Περιμέναμε 45 λεπτά όπου είχα τελειώσει το ζέσταμα μου και μετά είχαμε πει με τον προπονητή μου να κάνουμε μία ακόμα επαφή πριν από τον τελικό στο προθερμαντήριο. Όταν ήρθε η ώρα όμως δεν ήθελα να κάνω τίποτα. Το είπα στον προπονητή μου και το σεβάστηκε. Ήθελα μόνο να μπω να αγωνιστώ στον τελικό. Έμαθα ότι μετά την προπόνηση που έκανα άλλαξαν το στρώμα της προσγείωσης και το μπαλατζάρισμα των κρίκων. Άλλαξαν την ελαστικότητα των κρίκων. Σκέφτηκα ότι κάτι παίζει. Με την αλλαγή που έκαναν έγιναν οι κρίκοι πιο αργοί. Εγώ το κατάλαβα στη δεύτερη άσκηση μου”.\nΓια την προσγείωσή του: “Στους κρίκους έχουμε το πιο σκληρό στρώμα. Η δύναμη που δέχεσαι είναι 11.8 φορές το βάρος σου. Καταλαβαίνεις λοιπόν πόσο δύσκολο είναι”\nΓια τη διοργάνωση του Ρίο: “Υπήρχαν προβλήματα όχι τόσο μεγάλα όσο παρουσιάστηκαν. Κάναμε μπάνιο με κρύο νερό, είχαμε πρόβλημα καθαριότητας και τις τελευταίες ημέρες μας έκλεψαν κάτι μπουφάν”.\n“Ενας αθλητής που αρχίζει τώρα πρέπει να έχει υπομονή, επιμονή και όνειρα”\nΓια τα προβλήματα των εγκαταστάσεων: “Πιστεύω ότι θα μείνουμε στον Άγιο Κοσμά. Πρέπει να μεριμνήσει η Πολιτεία ειδικά για την διαμονή και τις υποδομές μας. Σίγουρα υπάρχουν περικοπές, αλλά πρέπει να συνεχίζει να στηρίζει τις προσπάθειες μας”\nΓια την άσκηση που έχει το όνομα του: “Η άσκηση Πετρούνιας είναι δύσκολη. Δεν κόλλησε στο καινούριο πρόγραμμα. Σίγουρα θα ετοιμάσω μία άσκηση Πετρούνιας 2. Σκοπεύω να την παρουσιάσω το 2019 και το 2020. Θα κάνουμε ένα πρόγραμμα που θα κερδίζει τις επόμενες τρεις χρονιές και το 2019 και το 2020 θα κάνουμε ένα πρόγραμμα που θα εκπλήσσει”\nΓια την πιο δύσκολη άσκηση στους κρίκους: “Η πιο επίπονη άσκηση είναι ο σταυρός. Κρέμεται το σώμα από τους ώμους και τους αγκώνες”\nΓια το εάν στερείται πράγματα: “Όχι πολλά. Απλά προσέχω. Όταν πρέπει θα τα φάω όλα. Απλά προσέχω πότε θα το κάνω. Εάν κάνεις σωστά τις προπονήσεις σου, τις αποθεραπείες και τις θεραπείες που πρέπει είναι δύσκολο να έχεις τραυματισμούς”\nΓια τα παράπονα που έκανε η μητέρα του: “Η μητέρα μου με είδε και το 2012 και το 13 και το 14 όταν άλλοι έπαιρναν μετάλλιο και εγώ έφευγα με σκυμμένο κεφάλι. Τώρα είδε το Βλάση Μάρα και τη Βασιλική Μιλλούση να είναι έτσι και εγώ να είμαι μπροστά στις κάμερες. Τα παράπονα πρέπει να ακούγονται μια φορά. Δεν την είχα δει που μίλησε. Μάλιστα, μου το έδειξαν οι φίλοι μου το βράδυ. Μπορώ να σας πω ότι της είπα μπράβο”.\nΓια το ντοκιμαντέρ του Stoiximan για εκείνον: “Είναι μία δουλειά η οποία πρέπει να δείτε. Έχουν βρει οι άνθρωποι σπάνια πλάνα. Είναι ένα ενδιαφέρον ντοκιμαντέρ το οποίο με κράτησε να το δουν όσοι θέλουν”\nΓια το μέχρι πότε θα αγωνίζεται: “Μέχρι το 2022 μπορώ να συνεχίσω σε υψηλό επίπεδο. Μετά τα 31 ξεκινά μία καθοδική πορεία και από εκεί και πέρα εξαρτάται από το πως θα αντιδράσει και το σώμα μου”\nΓια το τι θέλει να κάνει μετά τον αθλητισμό: “Θα ήθελα να προσφέρω τις εμπειρίες μου ως αθλητής και να δώσω λύσεις σε γονείς που θέλουν να πάνε τα παιδιά τους στον αθλητισμό. Είναι ένα μακρινό πλάνο και θέλω να βοηθήσω τα πρώτα βήματα των παιδιών στον αθλητισμό”\nΓια τον πατέρα του -που έφυγε πέρυσι από τη ζωή- είπε: “Την ημέρα της ονομαστικής του εορτής πήρα το μετάλλιο. Δύο ημέρες πριν ο προπονητής μου τον είχε δει στον ύπνο του. Όταν μου το είπε βούρκωσα. Τίποτα στη ζωή μας δεν είναι τυχαίο. Και 45 χρόνων να γίνω και παιδιά να αποκτήσω ο “μπαμπάς μου” θα λέω. Εχουμε ένα πυργόσπιτο στη Μάνη. Ονειρευόταν να καταφέρει να το φτιάξει. Ελπίζω να το φτιάξουμε”\nΓια το εάν κάνει παρκουρ: “Ο προπονητής μου μου λέει ότι κάνω παρκούρ στο γυμναστήριο. Έκανα παλιά δεν κάνω τώρα. Ήταν κάτι που με κράτησε κοντά στη γυμναστική όσο δεν έκανα γυμναστική. Τότε έκανα πολλές τρέλες. Έχω πηδήξει από ταράτσα σε ταράτσα”.\nΓια τη σχέση της γυμναστικής με άλλα σπορ: “Αν κάνεις γυμναστική η αλήθεια είναι ότι μπορείς να κάνεις ότι θες μετά. Για παράδειγμα ο Λαβιλενί έκανε γυμναστική μέχρι τα 15 του. Νομίζω ότι εάν σταματούσα τη γυμναστική θα έκανα επί κοντώ”.\nΓια το θέμα του ντόπινγκ: “Η γυμναστική είναι ένα σπορ καθαρό. Πέρασα από τρεις ελέγχους στις 6 το πρωί. Μακάρι εκτός από ούρα να έπαιρναν σε όλους και αίμα μπας και καθάριζε ο αθλητισμός. Δεν ξέρω γιατί κάποιοι αθλητές ντοπάρονται. Γιατί να πάρω κάτι και να κινδυνεύω να πεθάνω στα 40 μου, όχι ρε φίλε. Καλύτερα να πάω σπίτι μου. Θέλω να δω το παιδί μου να είναι αθλητής και όχι απαραίτητα πρωταθλητής. Αν είναι να βγει θα βγει”.\nΓια τους στόχους του: “Είναι μεγάλη τιμή να σηκώνεται ένα στάδιο όρθιο για ‘σένα σου να ακούει τον Εθνικό Υμνο της χώρας σου. Λατρεύω τη χώρα μου. Μεγαλύτερη επιτυχία από τη… μεγαλύτερη επιτυχία είναι η διάρκεια. Θέλω να μείνω σε αυτό το επίπεδο. Είναι η μεγαλύτερη στιγμή μου μέχρι την επόμενη”.\nΓια τους επόμενους στόχους του: “Έχουμε το Ευρωπαϊκό τον Απρίλιο στο Κλουζ και το Παγκόσμιο τον Σεπτέμβρη στο Μόντρεαλ. Το καλό είναι ότι επειδή αλλάζει ο κώδικας της βαθμολογίας θα παρακολουθήσω τους αντιπάλους μου και θα δω τι θα κάνω με το πρόγραμμα μου. Έχω περάσει κάθε άσκηση στους κρίκους οπότε μπορούμε να κάνουμε ότι θέλουμε με το πρόγραμμα μας”\nΓια το εάν τον ενέπνευσε κάποιο από τα μετάλλια: “Μόλις πήρε το χρυσό η Κορακάκη είπα: “Ωπ συνάδελφος της Stoiximan!”, άρα πρέπει να πάρω κι εγώ χρυσό. Για μένα το μετάλλιο που με ενέπνευσε ήταν του Γιαννιώτη. Αυτό κανονικά ήταν χρυσό! Είδατε τι έκανε ο άνθρωπος; Δεν ήταν χρυσό, αλλά θα έπρεπε να ήταν. Η κούρσα που έκανε στα τρία χιλιόμετρα ήταν εντυπωσιακή. Στα 36 του όλα αυτά. Ήταν 4ος στο Λονδίνο και τώρα -το είδαμε- μαζί με τον αντίπαλό του τερμάτισε”.\nΓια το πόσο σημαντικές είναι οι επιτυχίες των Ελλήνων αθλητών: “Είμαστε δυνατός λαός. Δεν είναι τυχαίο ότι η Τζαμάικα, η Κούβα και η Ελλάδα είναι οι χώρες με τον μικρότερο πληθυσμό και τις μεγαλύτερες επιτυχίες”.\nΓια το αν είναι ο Μπολτ της γυμναστικής: “Είναι ένας τεράστιος αθλητής ο Μπολτ! Τεράστιος! Μακάρι να ήμουν σαν αυτόν”.\nΑθλητικάελληνικάΠετρούνιαςφάρμακα\tShare 0\nΠετρούνιας: “Να πάρω φάρμακα και να πεθάνω στα 40; Οχι, ρε φίλε!”\tΓρηγόρης Αρναούτογλου: Έξαλλος με τους παπαράτσι! (φώτο)\n0\tΕΥΓΕ κoρίτσι μoυ – Την κορόιδευαν συνέχεια για τo βάρoς της. Δείτε τι πήγε και έκανε… [photo]\n0\tΝα τι συμβαίνει όταν μια κάμερα πέφτει σε μια φωλιά με κροταλίες! Θα τρομάξετε!\n0\tΑπίστευτη αλλαγή: Έβγαινε στην Πάνια και τώρα έγινε «ΦΕΤΕΣ»\n0\tΟ πρόεδρος της Ουρουγουάης ζει σαν ένας ταπεινός αγρότης! [ΦΩΤΟ]\n0\tΘα πάθετε πλάκα με τη μεταμόρφωση της Αρετής Κοσμίδου… [photo]\n0\t«Δύο ξένοι»: Ο 3ος κύκλος που δεν είδαμε ποτέ (VIDEO)\n0\tΔεν χαμπαριάζουν – Όταν οι Εύζωνες πέρασαν πάνω από τα αυτοκίνητα που τους έκλεισαν τον δρόμο στην Ηρ. Αττικού


Η Αλκαία η ρόδινη είναι ένα φυτό, διετές που ανθίζει το καλοκαίρι. Το συναντάμε σε ακαλλιέργητες περιοχές, όμως μπορεί να καλλιεργηθεί σε κήπους. Το ύψος της φθάνει έως τα δύο μέτρα και ανθίζει από κάτω προς την κορυφή. Άνθη με ποικιλία χρωμάτων μεγάλα, φύλλα επίσης μεγάλα λοβωτά με πέντε λοβούς. ο κορμός της ανθεκτικός και με μικρό και λεπτό χνούδι. Είναι είδος της κοινής μολόχας. Το φυτό αυτό θεωρείτε φαρμακευτικό, και οι παλιές γενιές το χρησιμοποιούσαν στην πρακτική ιατρική.\nΑναρτήθηκε από Giorgos Gioutlakis στις 3:03:00 μ.μ. Δεν υπάρχουν σχόλια:\nΕτικέτες Ανατολική Αττική, Καλοκαίρι, φυτά με ρόδινα άνθη, Malvaceae\nΟ Λύκος της Λαδανιάς , Cytinus ruber\nΟ Λύκος της Λαδανιάς είναι ένα πολυετές παράσιτο, το οποίο δεν περιέχει στα μέρη του χλωροφύλλη, και φύεται κοντά στις ρίζες της λαδανιάς την περίοδο της άνοιξης, παράλληλα με την άνθηση του φυτού.\nΤο παράσιτο αυτό, το συναντάμε συνήθως σε πολλές περιοχές της χώρα μας και προ πάντων στη νησιώτική Ελλάδα, και Αττική. Εντυπωσιακά χρώματα, άνθη λευκά τα οποία προστατεύονται από κοκκινωπά φύλλα, αλλά και με κόκκινο περιτύλιγμα, υμένα, περιμετρικά έως τη ρίζα. Το παράσιτο αυτό είναι εδώδιμο, ειδικά ο παχύς χυμός, εσωτερικά του άνθους, Επίσης υπάρχουν πληροφορίες ότι παλαιότερη το χρησιμοποιούσαν και ως φυτό στη πρακτική ιατρική για διάφορες παθήσεις.\nΑρκετές πληροφορίες για τη Λαδανιά , και σε προηγούμενο άρθρο στη διεύθυνση:\nΑναρτήθηκε από Giorgos Gioutlakis στις 6:23:00 μ.μ. Δεν υπάρχουν σχόλια:\nΕτικέτες Ανατολική Αττική, Ανοιξη, Φυτά με λευκά άνθη, Cytinaceαε\nΛιναρία η Μικρανθής, linaria micrantha\nΜονοετής φυτό, αναπτύσσεται νωρίς την άνοιξη, με μικρή όμως παρουσία στη περιοχή μας.\nΤο ύψος του φθάνει έως σαράντα εκατοστά με λείους βλαστούς και φύλλα.\nΤο χρώμα του ανοικτό πράσινο με φύλλα μυτερά στην άκρη και διογκωμένα στο μέσον.\nΆνθη ως τα χαρακτηριστικά της linaria, μικροσκοπικά, με χρώμα κυανό- λευκό.\nΚαρποί στρογγυλοί σαν μικρές μπάλες αρχικά, οι οποίοι τελικά ανοίγουν με τη ξήρανση, έτοιμοι για να σκορπισθούν για την επόμενη χρονιά, δίνοντας νέα φυτά.\nΕυδοκιμεί σε τοποθεσίες πετρώδεις με αργιλικό υπέδαφος\nΑναρτήθηκε από Giorgos Gioutlakis στις 7:44:00 μ.μ. Δεν υπάρχουν σχόλια:\nΕτικέτες Ανατολική Αττική, Φυτά με κυανά άνθη, Valerianaceae\nΜικρό φυτό ανθίζει προς το τέλος του χειμώνα , με ύψος βλαστού έως δέκα εκατοστά και λιγότερο. Άνθη φωτεινά κίτρινα με έξη πέταλα.\nΦύλλα λογχοειδή με μέγιστο πλάτος έως ένα εκατοστό.\nΒλαστός έως το άνθος με λευκό και μικρό χνούδι.\nΕπίσης σε αυτή τη περίοδο φύεται στη περιοχή μας και η Gagea peduncularis με πολλά φύλλα γραμμικά , και παρόμοιο άνθος.\nΠληροφορίες επίσης :\nΑναρτήθηκε από Giorgos Gioutlakis στις 6:38:00 μ.μ. Δεν υπάρχουν σχόλια:\nΕτικέτες Ανατολική Αττική, Φυτά με κίτρινα άνθη, Χειμώνας, Liliaceae\nΧαμομήλι, Matricaria recutita\nΜονοετής φυτό, αναπτύσσεται και ανθίζει στα μέσα της άνοιξης σε ακαλλιέργητες περιοχές , συνήθως κοντά σε ανθρωπογενές περιβάλλον.\nΠολύ αρωματικό φυτό με λευκά άνθη σαν της μαργαρίτας, με ύψος έως δέκα πέντε εκατοστά , και φύλλα πολυσχιδή.\nΤο χαμομήλι συλλέγεται την άνοιξη μετά την άνθηση και θεωρείτε φαρμακευτικό φυτό χρησιμοποιείτε ως αφέψημα, ως επίσης και ως αρωματικό σε πολλές εφαρμογές.\nΑναρτήθηκε από Giorgos Gioutlakis στις 6:46:00 μ.μ. Δεν υπάρχουν σχόλια:\nΕτικέτες Ανατολική Αττική, Ανοιξη, Φυτά με λευκά άνθη, Asteraceae\nΝεοτινέα η γαλακτόχρους, Neotinea lactea\nΠιστή και φέτος στο ραντεβού από την αρχή του χειμώνα, άνθισε η πρώτη άγρια ορχιδέα στην περιοχή μας. Όμορφο φυτό με χείλος τρίλοβο με στίγματα ρόδινα. Φύλλα πλατιά ανοιχτοπράσινα μυτερά στην απόληξη. Κοντό σε ύψος έως 10 εκατοστά, αρκείται να ανθίζει σε πετρώδης περιοχές και φρύγανα.\nΣΑΣ ΕΥΧΩΜΑΙ ΧΡΟΝΙΑ ΠΟΛΛΑ ΚΑΙ ΚΑΛΗ ΧΡΟΝΙΑ ΤΟ 2021\nΑναρτήθηκε από Giorgos Gioutlakis στις 4:12:00 μ.μ. 2 σχόλια:\nΕτικέτες Ανατολική Αττική, φυτά με ρόδινα άνθη, Orchidaceae\nΦυτά με καφέ άνθη\nΦυτά με πράσινα άνθη\nφυτά με ρόδινα άνθη


Πρώτος ο Χρ.Τσιρογιάννης-Με διαφορά… ψήφου στον β’ γύρο ο Παύλος Στασινός\nΠόντο – πόντο κρίθηκε η μάχη για την είσοδο στον β’ γύρο μεταξύ του Γιάννη Παπαλέξη και του Παύλου Στασινού. Με τα αποτελέσματα να εναλλάσσονται μέχρι τις πρωϊνές ώρες, η δεύτερη θέση κρίθηκε με διαφορά λίγων ψήφων υπέρ του Π. Στασινού, ενώ ο Χρήστος Τσιρογιάννης είχε από νωρίς πάρει «κεφάλι» και κράτησε την πρώτη θέση.\nΑπογοήτευση στο στρατόπεδο της «Ριζοσπαστικής Δημοτικής Αλλαγής», αφού το ποσοστό που πήρε η Λίτσα Κιτσαντά ήταν πολύ κατώτερο των προσδοκιών που είχαν καλλιεργηθεί από την ίδια και στον στενό πυρήνα των συνεργατών της.\nΑναμενόμενο τέλος το ποσοστό που πήρε ο Κώστας Παπαϊωάννου.\nΗ διαφορά στα χωριά\nΌμως εκείνο που φαίνεται με τα αποτελέσματα και κυρίως με τα ποσοστά που πήρε ο Γιάννης Παπαλέξης και ο Παύλος Στασινός, είναι ότι ο Δήμος Αρταίων είναι Δήμος δύο ταχυτήτων, δηλαδή διαφορετικά ψηφίζει η πόλη και διαφορετικά ψηφίζουν τα χωριά.\nΕιδικά στην περίπτωση των εκλογών της 18ης Μαϊου, με δεδομένη την καταγωγή του Χρήστου Τσιρογιάννη από την περιφέρεια, αλλά και με τις διαφορετικές προτεραιότητες που υπάρχουν ανάμεσα στον αστικό πληθυσμό και εκείνων στα χωριά, τα αποτελέσματα στον πρώην Δήμους της Περιφέρειας έδωσαν ψήφους σε Παύλο Στασινό αλλά και στον Χρήστο Τσιρογιάννη.\nΑντιθέτως Γιάννης Παπαλέξης αλλά και Λίτσα Κιτσαντά πήραν ψήφους στην πόλη.


Dream_Of_Beauty: Άνοιξη 2014 - Αγαπημένα προϊόντα ~ My Spring Loves!\nΑν και ο καιρός θυμίζει περισσότερο φθινόπωρο και όχι καλοκαιράκι, ο Ιούνιος είναι γεγονός και, μιας και τους προηγούμενους μήνες το πρόγραμμα μου δε μου επέτρεπε να είμαι συνεπής στις αναρτήσεις με τα αγαπημένα προϊόντα του κάθε μήνα, σκέφτηκα να κάνω ένα συγκεντρωτικό post που θα περιλαμβάνει τις μεγαλύτερες αγάπες των τριών προηγούμενων μηνών για τον χώρο της ομορφιάς - και όχι μόνο!\n~ Marrakesh - Original Shampoo\nΣαμπουάν με έλαιο argan και κανναβέλαιο, κατάλληλο για όλους τους τύπους μαλλιών. Μυρίζει κάτι ανάμεσα σε καραμέλα και λιωμένη ζάχαρη (αγαπώ απλά) και κάνει ήπιο αφρό, καθότι απαλλαγμένο από χημικές ουσίες που προκαλούν έντονο αφρό. Καθαρίζει ικανοποιητικά με δύο λουσίματα, αφήνει όμορφο άρωμα και ενυδατώνει την τρίχα. Βρείτε περισσότερες πληροφορίες σε αναλυτικό review μου εδώ.\n~ Elvive - Fibralogy Shampoo\nΈνα drugstore σαμπουάν, από τη νέα σειρά Fibralogy της Elvive για ενίσχυση της πυκνότητας της τρίχας και όγκο, την οποία και έχω λατρέψει και σας ετοιμάζω γι'αυτή αναλυτικό ολοκληρωμένο review. Μυρίζει καθαριότητα και κομμωτήριο (ω, ναι!), χρειάζεται η απειροελάχιστη ποσότητα για τα δικά μου αρκετά μακριά μαλλιά και δίνει ακόμα και από το πρώτο πέρασμα την αίσθηση πως αφήνει τα μαλλιά καθαρά.\n~ Jean Iver - Hair Spray (Extra Hold)\nΣας έχω μιλήσει ξανά, μιας και είναι ίσως η αγαπημένη μου λακ ever. Δίνει σταθερό κράτημα, δε δίνει το εφέ των "κοκαλωμένων" μαλλιών και δεν αφήνει την αίσθηση πως τα μαλλιά είναι βρώμικα μετά τη χρήση της.\n~ Beauty Hair Salon - Σίδερο για μπούκλες\nΑνάλαφρα σπαστά μαλλιά ίσον = άνοιξη για μένα, και ένα τέτοιο εργαλείο ήταν ό,τι έπρεπε! Θερμαίνεται κατευθείαν και είναι έτοιμο για χρήση μέσα σε 2-3 λεπτά, έχει το ιδανικό πάχος για ανάλαφρες μπούκλες, εάν έχετε μακριά μαλλιά και δίνει αποτέλεσμα που διαρκεί έως και 2 μέρες μετά στα δικά μου ολόισια μαλλιά, στα οποία έως τώρα οι μπούκλες κρατούσαν μόνο μερικές ώρες. Το καλύτερο; Στοιχίζει μόνο 10 ευρώ και το βρίσκετε στα Jumbo (δηλώνω ευθέως πως "έκλεψα", μιας και το είδα πρώτη στο κανάλι Olini1989 (μπορείτε να δείτε εδώ βίντεο για το πως η Αν.νι το χρησιμοποιεί).\n~ Garnier - BB Cream για μικτές/λιπαρές επιδερμίδες (in light/claire)\nΣταθερή αξία για μένα, μιας και προτιμώ τις bb creams, όταν ζεσταίνει ο καιρός, στα πρωινά λουκ. Ελαφριά κάλυψη, ματ αποτέλεσμα ακόμη και χωρίς πούδρα και μαζί με λίγο ρουζ και μάσκαρα δίνει ένα όμορφο, ελαφρύ αποτέλεσμα ιδανικό για πρωινές εμφανίσεις.\n~ Beauty Line Cismetics - Compact Blush (No 001)\nΈνα γήινο χρώμα, που χρησιμοποίησα για κοψίματα. Αρχικά δεν το είχα συμπαθήσει, μιας και έχει ελαφριά χρωματική απόδοση και είχα συνηθίσει σε πιο έντονα bronzers, αλλά πλέον δε λείπει από κανένα μακιγιάζ μου. Μπορείτε να χτίσετε την ένταση και έχετε ένα πολύ όμορφο αποτέλεσμα, εάν η επιδερμίδα σας είναι ανοιχτόχρωμη. Απλώνεται όμορφα, διαρκεί και τέλος έχει ευχάριστη μυρωδιά που περαπέμπει σε κάτι ενδιάμεσο από βανίλια και σοκολάτα.\n~Oriflame - Gloss Berries (in "blueberry crush")\nΠαρότι δε συμπαθώ ιδιαίτερα τα lip gloss, το συγκεκριμένο αντικατέστησε πολλές φορές τα αγαπημένα μου ροζ κραγιόν τα πρωινά. Έχει μια όμορφη berry απόχρωση, δεν κολλάει ιδιαίτερα, η διάρκειά του είναι μέτρια, αλλά αυτό που με κερδίζει σ'αυτό είναι πως μυρίζει πολύ έντονα βατόμουρο.\n~ Max & More - Κιτ νυχιών\nΈνα κιτ, στο οποίο περιέχονται μια ροδέλα με στρασάκια, μπιλίτσες για caviar nail art και σχεδιάκια με φίμο για τα νύχια, κόλλα νυχιών, ξυλάκι μανικιούρ για τοποθέτηση και ένα mini top coat για σταθεροποίηση. Με λίγη εξάσκηση δουλεύονται εύκολα και δίνουν μια πιο "παιχνιδιάρικη" και χαριτωμένη νότα στο μανικιούρ μας.\nΠρόκειται για την απόχρωση που φαίνεται στο πλάγιο\n~ Beauty Line Cosmetics - Nail Polish No 361\nΈνα ροζ παστέλ χρώμα που χρειάζεται 2-3 στρώσεις για να έχει οπάκ αποτέλεσμα. Είναι πολύ όμορφο και ως βασικό χρώμα, αλλά και ως καμβάς για ανοιξιάτικα σχέδια nail art. Το φόρεσα ξανά και ξανά και θα συνεχίσω να το τιμώ και το καλοκαίρι.\n~ Evelyn - Nail Polish No 39\nΈνα top coat με στρόγγυλα glitter που θυμίζουν μικρά κομμάτια κομφετί. Κάθε φορά που βουτάτε το πινελάκι στη συσκευασία πιάνονται αρκετά glitter, οπότε εύκολα γεμίζει το νύχι χωρίς να απαιτούνται πολλά περάσματα. Δυστυχώς, καθυστερεί να στεγνώσει, αλλά με αποζημιώνει μιας και έχει απίστευτη διάρκεια. Τέλος, όπως όλα τα τέτοιου τύπου βερνίκια, απαιτεί μεγάλη προσπάθεια για να αφαιρεθεί.\n~ Δυναμωτικό νυχιών, Gel αλόης\nEνα ημιδιάφανο gel με καρύδα (που δε διακρίνεται στη μυρωδιά του) και αλόη που ισχυρίζεται πως ενδυναμώνει τα νύχια και απομακρύνει πετσάκια κ.λπ. Δε θα έλεγα πως παρατήρησα κάτι ιδιαίτερο ως προς τη δράση που υπόσχεται, αλλά σίγουρα δίνει μια καλή ενυδάτωση, απορροφάται γρήγορα και διαθέτει μια πρακτική μικρή σπάτουλα στη συσκευασία του για την εφαρμογή. Είναι αρκετά οικονομικό και βρίσκετε στα Jumbo.\n~Priorities - Musk Eau de toilette\nΈνα άρωμα που χρησιμοποίησα αρκετά τα πρωινά ή όποτε ήθελα μια ελαφριά μυρωδιά πάνω μου. Μυρίζει καθαριότητα και φρεσκάδα, διαρκεί γύρω στις 2-3 ώρες, οπότε χρειάζεται συχνά ανανέωση και θα έλεγα πως θυμίζει περισσότερο body mist. Τέλος, μόνο μείον είναι η τιμή του, μιας και είναι γύρω στα 14-15 ευρώ και περιέχει 150 ml προϊόντος.\n~Άρωμα τύπου Sensuous, Estee Lauder\nΈνα άρωμα από το e-shop www.thebeautysecrets.gr, το οποίο χρησιμοποιούσα από το απόγευμα και μετά. Η μυρωδιά του είναι βαριά και κλασικά γυναικεία και μυρίζοντάς το σε παραπέμπει σε μια σικάτη και θηλυκή γυναίκα. Μυρίζει ακριβώς όπως το αυθεντικό, το οποίο είχα στο παρελθόν, και διαρκεί αρκετές ώρες. Είναι το τρίτο άρωμα τύπου που δοκιμάζω από το συγκεκριμένο e-shop και έμεινα πολύ ευχαριστημένη από όλα.\n~ Demak Up - Duo + Δίσκοι ντεμακιγιάζ\nΌ,τι καλύτερο έχω δοκιμάσει στην κατηγορία του! Ένα προϊόν που βοηθάει πολύ στο ντεμακιγιάζ, μιας και η επιφάνειά του είναι σχεδόν διπλάσια σε μέγεθος από τους κλασικούς δίσκους και έχει ένα οβάλ σχήμα που το κάνει πολύ εύχρηστο. Η μία του επιφάνεια είναι λεία και άλλη πιο τραχιά, ώστε να αφαιρεί με ευκολία το μακιγιάζ. Δεν σχίζονται και έρχονται σε συσκευασία 80 τεμαχίων, η οποία δεδομένου πως ένας δίσκος είναι αρκετός και για τα δύο μάτια και ένας δεύτερος για όλο το πρόσωπο, θα σας κρατήσει αρκετό καιρό.\n~ Garnier - Ντεμακιγιάζ ματιών Express 2 σε 1\nΈνα διφασικό ντεμακιγιάζ ματιών που υπόσχεται εύκολη αφαίρεση ακόμα και του αδιάβροχου μακιγιάζ. Είναι εντελώς άοσμο, εύχρηστο και αρκετά οικονομικό, μιας και βρίσκεται γύρω στα 3-4 ευρώ, περιέχοντας 150 ml προϊόντος.\nΌσον αφορά το αποτέλεσμά του τώρα, το βρήκα ικανοποιητικό για το καθημερινό ντεμακιγιάζ, αλλά όχι κάτι το ιδιαίτερο, μιας και χωρίς καν να χρησιμοποιώ κανένα αδιάβροχο μακιγιάζ, χρειαζόταν σχετικά αρκετό τρίψιμο, ώστε να αφαιρεθούν όλα τα προϊόντα.\n~ Παυλίδης - Αλκοολούχος λοσιόν\nΈνα προϊόν που μπορεί να αντικαταστήσει σε πολλές χρήσεις το κλασικό ή και το καθαρό οινόπνευμα, μιας και μυρίζει πιο όμορφα, έχει πιο ήπια δράση, είναι πολύ πιο οικονομική και μπορεί να χρησιμοποιηθεί πιο συχνά. Με βοηθά στον καθαρισμό πινέλων, στην απολύμανση των χεριών και στην αποστείρωση εργαλείων μανικιούρ και πεντικιούρ. Από όσες αλκοολούχες λοσιόν έχω δοκιμάσει, προτιμώ αυτή, μιας και περιέχει γλυκερίνη, οπότε δεν προκαλεί ξηρότητα στο δέρμα μου και όμορφα άρωμα λουλουδιών. Τη βρίσκετε στα Lidl, περιέχει 400 ml και κοστίζει περίπου 1,5 ευρώ.\n~ Παπουτσάνης - Olivia Fusion Body Lotion, Κουμ κουάτ\nΜια ελαφριά ενυδατική λοσιόν σώματος από την αγαπημένη σειρά Olivia Fusion (δείτε review για ολόκληρη τη σειρά εδώ). Είναι ελαφριά, απλώνεται εύκολα, απορροφάται γρήγορα, ενυδατώνει πολύ όμορφα και αφήνει ένα δροσερό άρωμα που θυμίζει εσπεριδοειδή. Ιδανικό προϊόν για καλοκαίρι, μιας και προσφέρει πολύ καλή ενυδάτωση, χωρίς να βαραίνει το δέρμα ή να αφήνει λιπαρότητα.\n~ Frezyderm - Intim Aid Liquid\nΥγρό καθαρισμού για την ευαίσθητη περιοχή, που καταπολεμά ερεθισμούς. Είναι ιδανικό για ήπιες ενοχλήσεις, όπως ελαφριά φαγούρα. Μου το συνέστησε ο δερματολόγος μου και δεν το χρησιμοποιώ καθημερινά, αλλά όποτε νιώθω πως το χρειάζομαι. Ανακουφίζει αποτελεσματικά από δυσάρεστα συμπτώματα, δεν προκαλεί καμία ενόχληση, είναι άοσμο και αν και κάπως ακριβό καθώς κοστίζει γύρω στα 26 ευρώ, αξίζει τα λεφτά του, ενώ παράλληλα περιέχει 200 ml, ποσότητα που θα σας κρατήσει πραγματικά πάρα πολύ. Είναι ιδανική λύση για τους καλοκαιρινούς μήνες, που μας ταλαιπωρούν συχνότερα μικροενοχλήσεις και, επίσης, κυκλοφορεί σε μια πιο απλή εκδοχή, που είναι ιδανική και για καθημερινή χρήση. Σε κάθε περίπτωση συμβουλευτείτε τον γυναικολόγο ή τον φαρμακοποιό σας, ώστε να σας προτείνει το κατάλληλο προϊόν για τις δικές σας ανάγκες.\n~ Oriflame - Silk Hand Cream\nΜια πλούσια ενυδατική κρέμα χεριών. Θρέφει, μυρίζει όμορφα (μου θυμίζει την κλασική μυρωδιά των κρεμών της Johnson's για κάποιον λόγο), αλλά αργεί κάπως να απορροφηθεί. Συν της είναι πως χρειάζεται πολύ μικρή ποσότητα, για να κάνει δουλειά.\n~ Mastic Spa - Olive Day Cream\nΜια ενυδατική προσώπου που ήταν ό,τι ακριβώς χρειαζόταν η επιδερμίδα μου, η οποία μέσα στην άνοιξη έγινε αρκετά ξηρή αρκετές φορές και λιπαρή κάποιες άλλες. Η συγκεκριμένη κρέμα με εξυπηρετούσε σε κάθε φάση που περνούσε το δέρμα μου, μιας και μου δίνει όση ενυδάτωση χρειάζεται το δέρμα μου, χωρίς να το βαραίνει. Επίσης, στέκεται πολύ όμορφα κάτω από το μακιγιάζ.\n~Dove - Original Deodorant\nΤο κλασικό αποσμητικό της Dove με τη γνωστή και αγαπημένη για πολλές από εμάς μυρωδιά, το οποίο σε μορφή σπρέι τιμάω εδώ και χρόνια και είναι σταθερή αξία για μένα. Το συγκεκριμένο είναι σε κρεμώδη μορφή και έρχεται σε μια ενδιαφέρουσα συσκευασία, το κάτω μέρος της οποίας περιστρέφεται και βγάζει το προϊόν, Είναι πολύ ενυδατικό και μυρίζει καθαριότητα και φρεσκάδα, αλλά σε μένα δε διαρκεί όσο το αντίστοιχο σπρέι. Το προτίμησα μετά το μπάνιο, καθώς είναι ιδανικό για χρήση μετά το ξύρισμα.\nΑγαπημένος ραδιοφωνικός σταθμός: Kiss Fm - 92,6\nΞένη μουσική, παλαιότερα και πιο σύγχρονα κομμάτια σε ποπ και ροκ ύφος κυρίως. Με χαλαρώνει κάθε στιγμή της μέρας και είναι από τις καλύτερες παρέες μου!\nΑγαπημένο τραγούδι: Διονύσης Σχοινάς - Ομορφαίνεις τη ζωή μου\nΧαρούμενο, καλοκαιρινό και κατάλληλο να σου φτιάξει τη διάθεση οποιαδήποτε στιγμή, μιας και έχει πολύ γλυκό και ευχάριστο στίχο και άκρως ανεβαστική μελωδία!\nΑγαπημένος καφές: Freddo Cappuccino Caramel (από τα χεράκια μου, παρακαλώ!)\nΛατρεύω την καραμέλα και πλέον μετά από πολύ εξάσκηση, οι μετοχές μου στον τομέα του καφέ έχουν ανεβεί κατά πολύ! (και τα κιλά μου επίσης :p )\nΠώς σας φαίνονται τα προϊόντα που χρησιμοποίησα περισσότερο και αγάπησα; Εσείς ποια προϊόντα ξεχωρίσατε τον τελευταίο καιρό;\nΑναρτήθηκε από Ειρήνη Ν. στις 12:48 μ.μ.\nΕτικέτες beauty line cosmetics, demak up, dove, elvive, evelyn, frezyderm, garnier, jean iver, marrakesh original shampoo, mastic spa, oriflame, papoutsanis, thebeautysecrets.gr\nEvaggelia Paparoidami 14 Ιουνίου 2014 - 4:07 μ.μ.\nΜου αρεσει κ μενα πολυ η ΒΒ της garnier,την χρησιμοποιω συνεχεια!\nΟπως επισης και το τραγουδι του Σχοινα!μου φτιαχνει τη διαθεση!!\nΚαλε πως φτιαχνεις τετοιο καφε μονη σου;;;\nΕιρήνη Ν. 17 Ιουνίου 2014 - 10:46 π.μ.\nΕίναι κλασική αξίας για πολλές από εμάς η bb της Garnier! Χαίρομαι πολύ που αρέσει κ σε σένα το κομμάτι! 'Οσο για τον καφέ, μετά από πολλά πειράματα (αρκετά πλήρως αποτυχημένα :p ) μου βγήκε ένα πολύ καλό αποτέλεσμα κ δηλώνω περήφανη χιχι Βέβαια πολύς χρόνος και πολλές θερμίδες, αλλά το αξίζει ;) Αν ενδιαφέρεσαι, μπορώ να σου πω αναλυτικά τη συνταγή :)\nLaura Sarri 15 Ιουνίου 2014 - 2:02 π.μ.\nΕχω κι εγώ ένα ψαλιδάκι για μπούκλες απο τα Jumbo και είναι τέλειο!! :)\nΣυμφωνώ με πολλά απ'όσα είπες γι'αυτά που μας έδειξες!! :)\nΕιρήνη Ν. 17 Ιουνίου 2014 - 10:48 π.μ.\nΤο ψαλίδι αξίζει τρομερά για την τιμή του! Χαίρομαι που έχουμε κοινό γούστο :) Φιλιά!\nZaxari kai omorfia 15 Ιουνίου 2014 - 6:26 π.μ.\nκαι εγω εχω το ψαλιδάκι και ειναι πολυ καλο. Οσο για το τραγουδι του Σχοινα εχω τρελαθει να το ακουω!\nΕιρήνη Ν. 17 Ιουνίου 2014 - 10:49 π.μ.\nΧαίρομαι που άρεσε κ σε σένα το ψαλίδι :) Κ επίσης, χαίρομαι πολύ που τελικά το κομμάτι αρέσει σε πολλές από εμάς, γιατί νόμιζα πως μόνο εγώ έχω τρελαθεί!\nGogo-Jenny OurBeautyWonderland 15 Ιουνίου 2014 - 8:32 π.μ.\nΌμορφο post! Η BB Cream της Garnier από τις καλύτερες που έχουμε δοκιμάσει!\nΕιρήνη Ν. 17 Ιουνίου 2014 - 10:50 π.μ.\nΕυχαριστώ πολύ, κορίτσια! Αγαπάμε την bb της Garnier <3\nClaire D. T 17 Ιουνίου 2014 - 11:54 π.μ.\nΤο ντεμακιγιάζ ματιών της Garnier το χρησιμοποιώ αυτήν την περίοδο και έχει γίνει και δικό μου αγαπημένο :)\nΕιρήνη Ν. 19 Ιουνίου 2014 - 8:29 π.μ.\nΧαίρομαι πολύ που αρέσει κ σε σένα! :)\nMaria Ag. 18 Ιουνίου 2014 - 4:08 μ.μ.\nΠολύ ωραία προϊόντα όλα! Και το μανικούρ υπέροχο! Το κιτ για τα νύχια πού το βρίσκουμε?\nΕιρήνη Ν. 19 Ιουνίου 2014 - 8:32 π.μ.\nΣ'ευχαριστώ πολύ! Εγώ το βρήκα σε eurostore της περιοχής μου, αλλά απ'όσο ξέρω υπάρχουν προϊόντα νυχιών αυτής της εταιρίας και στο ebay, εάν είσαι των on-line αγορών :) Ελπίζω να σε βοήθησα!\nΧαρά Σωτηροπούλου 21 Ιουνίου 2014 - 6:44 π.μ.\nχμμμμμ με έβαλες σε σκέψη για το ψαλιδάκι!!!!\nΕιρήνη Ν. 26 Ιουνίου 2014 - 2:49 π.μ.\nΕίναι μια χαρά λύση, εάν δεν το χρησιμοποιείς καθημερινά βέβαια, γιατί οι πλάκες του δε θα είναι κ ό,τι ποιοτικότερο. Έχω ακούσει τα καλύτερα από όσες το δοκίμασαν κ είμαι σίγουρη πως θα σου αρέσει.\ne-creative 19 Ιουλίου 2016 - 3:24 π.μ.\nΒρείτε σε μας τα καλύτερα προϊόντα μανικιούρ της αγοράς στις καλύτερες τιμές!!\nΆνοιξη 2014 - Αγαπημένα προϊόντα ~ My Spring Loves...


Huawei: Θα παρουσιάσει αναδιπλώμενη συσκευή 5G στο MWC 2019 - Dokari.gr\nHuawei: Θα παρουσιάσει αναδιπλώμενη συσκευή 5G στο MWC 2019\nΗ Huawei πραγματοποίησε ιδιωτική επίδειξη ενός πτυσσόμενου πρωτοτύπου 5G για τους κορεάτες, σύμφωνα με το ETNews.\nΕνας υψηλόβαθμος κυβερνητικός αξιωματούχος επιβεβαίωσε ότι η Huawei εργάζεται για ένα ευέλικτο προϊόν με υποστήριξη δικτύου επόμενου γενιάς.\nΤο κορεατικό πρακτορείο ειδήσεων ανέφερε ότι τα σχέδια της Huawei είναι να παρουσιαστεί το τηλέφωνο στο MWC 2019.\nΗ Huawei είναι λίγο πολύ έτοιμη με το προϊόν, σύμφωνα με την έκθεση, με την επίσημη λέξη ότι εκπλήσσεται από το πόσο εξελίχθηκε η συσκευή.\nΟ κατασκευαστής της οθόνης είναι η BOE, μια εταιρεία με κεντρικά γραφεία στο Πεκίνο και κέντρα έρευνας και ανάπτυξης σε όλο τον κόσμο.\nΠαρόλο που η κινεζική βιομηχανία έβαλε την ιδέα της σε αντιπροσώπους τηλεπικοινωνιών και κυβερνητικούς αξιωματούχους, κανείς από την Huawei Κορέα δεν επιβεβαίωσε εάν η συσκευή θα φτάσει στα ράφια λιανικής πώλησης στην ασιατική χώρα.\nΤο τελευταίο βήμα προτού το τηλέφωνο γίνει το πρώτο smartphone με δυνατότητα κάμψης 5G δοκιμάζει τις επόμενες γενιές ταχύτητες. Όταν η εμπορευματοποίηση του 5G είναι έτοιμη να ξεκινήσει, η Huawei θα εκκινήσει τη συσκευή.\nΠρος το παρόν, μόνο οι Ηνωμένες Πολιτείες είναι έτοιμες να γυρίσουν την αλλαγή στα νέα δίκτυα, αλλά δεδομένης της σχέσης μεταξύ κινεζικών εταιρειών και αξιωματούχων του Λευκού Οίκου, η αναδιπλούμενη συσκευή είναι πιθανότερο να πωληθεί πρώτη στην Ευρώπη γύρω στο δεύτερο μισό του 2018.


Αφιέρωμα σε ελληνικές σκηνοθεσίες (Part 2) | United Elements Hip Hop\nΑφιέρωμα σε ελληνικές σκηνοθεσίες (Part 2)\nΕδώ είμαστε ξανά για να συνεχίσουμε το αφιέρωμά μας με τις ελληνικές σκηνοθεσίες. Αν δεν έχεις δει το part 1, κάνε κλικ εδώ\nO George Mpenioudakis ασχολείται με τη σκηνοθεσία video clips αρκετό καιρό. Τα τελευταία χρόνια ασχολείται με την ραπ σκηνή. Οι εικόνες του είναι πάντα δραστικές και γεμάτες κίνηση. Το αλληγορικό video clip “Δε με θέλουν” έθεσε τον πήχη για μελλοντικές του δουλειές ακόμη ψηλότερα.\nCrystal View Entertainment\nΗ Crystal View ιδρύθηκε το 2014 και είναι η Νο.1 σε film παραγωγές. Συνεργάζεται με πολλές εταιρίες για διαφημιστικά. Οι Angel Saft και Mosquito είναι τα βασικά μέλη της που ασχολούνται με την σκηνοθεσία ραπ κομματιών.\nΟ Αλέξανδρος Κοστελίδης είναι ο κύριος εκπρόσωπος της Bodega Visuals. Διακρίνεται για τη φωτογραφία με ψυχρά χρώματα. Την περασμένη χρονιά σκηνοθέτησε μερικά από τα αγαπημένα μας video clips.\nΗ Infinity Visuals εκπροσωπείται από τον Λιάκο Γεωργολόπουλο, ο οποίος σκηνοθέτησε φέτος τραγούδια που μας άγγιξαν πολύ συναισθηματικά. Για αυτόν τον λόγο, επιβάλλεται να είναι στη λίστα μας.\nΜε τόσες κυκλοφορίες που έχουμε τον τελευταίο καιρό, δεν αποκλείεται να έχουμε και part 3! Μείνετε συντονισμένοι στο unitedelements.gr για όλα τα τελευταία νέα της rap σκηνής σε Ελλάδα και εξωτερικό.\nO ΕΛΛΗΝΑΣ DRUMMER ΠΟΥ ΠΑΙΖΕΙ ΕΛΛΗΝΙΚΑ ΡΑΠ ΚΟΜΜΑΤΙΑ ΑΠΟ ΤΗΝ ΑΓΓΛΙΑ\nEL JAZZY CHAVO ΚΑΙ ΘΗΤΑ ΡΟ ΚΥΚΛΟΦΟΡΗΣΑΝ ΤΟ CLIP ‘ΛΟΥΠA’\nMENTE FUERTE, SASKE, HAWK, HATEMOST – SPORTEX\nΟ Mente Fuerte απάντησε στον Snik με το diss “211”


Άρθρο 126 - Νόμος 4555/2018 - Πειθαρχική διαδικασία - Αντικατάσταση του άρθρου 234 του ν. 3852/2010 | Νομοθεσία | Lawspot\n1. Οι πειθαρχικές ποινές της αργίας και της έκπτωσης επιβάλλονται με αιτιολογημένη απόφαση του Επόπτη Ο.Τ.Α., αφού προηγηθεί απολογία του εγκαλουμένου ή παρέλθει η προθεσμία που έχει τάξει ο Επόπτης Ο.Τ.Α. με γραπτή κλήση στον εγκαλούμενο, χωρίς ο τελευταίος να έχει απολογηθεί. Η προθεσμία αυτή δεν μπορεί να είναι μικρότερη από δέκα (10) ημέρες.\n2. Για την επιβολή των πειθαρχικών ποινών της αργίας και τη διάρκειά της, καθώς και της έκπτωσης απαιτείται σύμφωνη γνώμη πειθαρχικού συμβουλίου, το οποίο αποτελείται: α) από έναν πρόεδρο Εφετών του Διοικητικού Εφετείου στο οποίο υπάγεται η έδρα της ΑΥΕ Ο.Τ.Α. ή το νόμιμο αναπληρωτή του, ως πρόεδρο, β) δύο δικαστές με το βαθμό του Εφέτη που υπηρετούν στο ανωτέρω Διοικητικό Εφετείο, με τους αναπληρωτές τους, γ) δύο δικαστές με το βαθμό του Εφέτη που υπηρετούν στο Εφετείο στο οποίο υπάγεται η έδρα της ΑΥΕ Ο.Τ.Α., με τους αναπληρωτές τους, δ) έναν Προϊστάμενο Διεύθυνσης του Υπουργείου Εσωτερικών, με τον αναπληρωτή του και ε) τρεις αιρετούς εκπροσώπους της οικείας Περιφερειακής Ένωσης Δήμων, όταν ελέγχεται πειθαρχικά αιρετός δήμων ή της Ένωσης Περιφερειών, όταν ελέγχεται πειθαρχικά αιρετός περιφέρειας, ως μέλη. Γραμματέας του συμβουλίου και αναπληρωτής του ορίζεται με απόφαση του Επόπτη Ο.Τ.Α. υπάλληλος του κλάδου ΠΕ Διοικητικού της ΑΥΕ Ο.Τ.Α.\n3. Ο εγκαλούμενος μπορεί να εμφανίζεται αυτοπροσώπως, καθώς και με πληρεξούσιο δικηγόρο ή να εκπροσωπείται από πληρεξούσιο δικηγόρο στο συμβούλιο. Το συμβούλιο συνεδριάζει σε δημόσια συνεδρίαση για την οποία συντάσσονται πρακτικά, μπορεί να εξετάζει μάρτυρες και να εκτιμά οποιοδήποτε πρόσφορο αποδεικτικό μέσο. Η σύμφωνη γνώμη παρέχεται ύστερα από μυστική διάσκεψη, δύο (2) μήνες το αργότερο, αφότου το συμβούλιο έλαβε το σχετικό παραπεμπτικό έγγραφο του Επόπτη Ο.Τ.Α.. Η ποινή πρέπει να είναι ανάλογη με τη βαρύτητα του παραπτώματος, στο οποίο έχει υποπέσει ο εγκαλούμενος.\n4. Σε περίπτωση παραπομπής στο πειθαρχικό συμβούλιο, το παραπεμπτήριο προς αυτό έγγραφο πρέπει να είναι αιτιολογημένο και να διαλαμβάνει πρόταση επί της ποινής, αφού ληφθεί υπόψη η απολογία του πειθαρχικώς διωκόμενου. Το παραπεμπτήριο έγγραφο δεν ανακαλείται.\n5. Το πειθαρχικό συμβούλιο μπορεί: α) να παράσχει σύμφωνη γνώμη ως προς την πρόταση του Επόπτη, β) να μην παράσχει σύμφωνη γνώμη, εφόσον κρίνει ότι δεν συντρέχει πειθαρχική ευθύνη του ελεγχόμενου και γ) να προτείνει στον Επόπτη την επιβολή ηπιότερης ή αυστηρότερης ποινής. Στην περίπτωση γ΄ η πρόταση του πειθαρχικού συμβουλίου είναι υποχρεωτική για τον Επόπτη.\n6. Τα δικαστικά μέλη του συμβουλίου της παραγράφου 2 ορίζονται με απόφαση του οργάνου που διευθύνει το οικείο δικαστήριο, ύστερα από αίτημα του Επόπτη Ο.Τ.Α.. Με την ίδια απόφαση ορίζονται και τα αναπληρωματικά μέλη, εφόσον ο αριθμός αυτών που υπηρετούν είναι επαρκής.\n9. Το συμβούλιο της παραγράφου 2 συγκροτείται για δύο (2) χρόνια με απόφαση του Επόπτη Ο.Τ.Α. και το αργότερο εντός δύο (2) μηνών από τη λήξη της θητείας του προηγούμενου. Τα αρμόδια όργανα για τον ορισμό μελών στο πειθαρχικό συμβούλιο, σύμφωνα με την παράγραφο 6, οφείλουν να ορίσουν αυτά εντός ενός μήνα από την υποβολή του αιτήματος του Επόπτη.\n10. Ο ενδιαφερόμενος μπορεί μέσα σε τριάντα (30) ημέρες από την κοινοποίηση της απόφασης του Επόπτη Ο.Τ.Α. να προσφύγει κατ’ αυτής στο Συμβούλιο της Επικρατείας, το οποίο κρίνει την υπόθεση και κατ’ ουσίαν. Η προθεσμία για την άσκηση της προσφυγής αναστέλλει την εκτέλεση της απόφασης που επιβάλλει την ποινή. Αν ασκηθεί η προσφυγή στο Συμβούλιο της Επικρατείας, η επιτροπή αναστολών του δικαστηρίου, ύστερα από αίτηση του προσφεύγοντος, κρίνει για τη χορήγηση ή μη αναστολής εκτέλεσης της ποινής σταθμίζοντας και τη συνδρομή του δημόσιου συμφέροντος. Σε περίπτωση κατάθεσης αίτησης αναστολής, η ποινή που έχει επιβληθεί δεν εκτελείται εωσότου εκδοθεί η απόφαση της επιτροπής αναστολών.».


INFOKEFALONIA: Μ. Κοτσιλίνης: "Ο κοσμάκης πληρώνει τα πρόστιμα της εξέδρας" …\nΜ. Κοτσιλίνης: "Ο κοσμάκης πληρώνει τα πρόστιμα της εξέδρας" …\nΟ κοσμάκης πληρώνει τα πρόστιμα …\nΑν και η πολύ σημαντική είδηση της ημέρας είναι το γεγονός, πως επί τέλους η δικαιοσύνη προχώρησε σε συλλήψεις βουλευτών και μελών της εγκληματικής οργάνωσης ΧΡΥΣΗ ΑΥΓΗ, δεν μπορούμε να αφήσουμε αναπάντητο το απαράδεκτο χθεσινό δελτίο τύπου του Δήμου, σχετικά με το λεγόμενο «πρόστιμο εξέδρας».\nΖητήσαμε εγγράφως στοιχεία για πρόστιμο 1.500 ΕΥΡΩ, που επεβλήθη από το λιμεναρχείο στον Δήμο.\nΣε οποιαδήποτε ευνομούμενη πολιτεία αυτά θα δινόταν αμέσως ,αφού υπάρχουν.\nΖητήσαμε εξηγήσεις γιατί να πληρώνει ο κοσμάκης πρόστιμα (και δεν αυτά τα μόνα έξοδα), που οφείλονται σε ενέργειες άστοχες και παράνομες.\nΣε οποιαδήποτε ευνομούμενη πολιτεία αυτά θα καταλογιζόταν σε εκείνους, που με περισσή αλαζονεία και μεγαλοϊδεατισμό, οδήγησαν τον Δήμο σε περιπέτειες.\nΑντί τούτων άνοιξε και πάλι ο γνωστός οχετός ύβρεων και λάσπης. Μία Δημοτική ομάδα, επί 2.50 χρόνια πολιτεύεται σαν επιβάτης εξουσίας, με νοοτροπίες απόλυτου άρχοντα, με μαγκιά και τσαμπουκά, με διαθέσεις ρεβανσισμού, με δόγμα «ο σκοπός αγιάζει τα μέσα». Θεωρεί, πως ό,τι είναι........ νόμιμο είναι και ηθικό και τελικά υποβαθμίζει πλήρως το πολιτικό επίπεδο, απαξιώνει τους θεσμούς και κινείται χωρίς κουλτούρα αυτοδιοίκησης.\nΣτο συγκεκριμένο θέμα της επιβολής προστίμου , ατυχώς για αυτούς, το λιμεναρχείο δεν πείστηκε από τις εξηγήσεις και τις μπαρούφες, που αράδιασαν και έκανε αυτό που έπρεπε- τους τιμώρησε. Δέχτηκαν το πρόστιμο, χωρίς προσφυγή και ούτε γάτα ούτε ζημιά.\nΌσο για τις μολόχες-ενοώντας πως πρόκειται για ευτελές ποσόν- αυτό μπορεί να συμβαίνει στις προσωπικές και επιχειρηματικές δραστηριότητες της δημοτικής ομάδας, όταν όμως πρόκειται για δημόσιο χρήμα, το κάθε ΕΥΡΩ έχει μεγάλη σημασία.\nΓια τα αναφερόμενα ψευδή, συκοφαντικά και απαράδεκτα στο ζήτημα της Πυλάρου θα δοθεί απάντηση σύντομα και με άλλο τρόπο.\nΕμείς περιμένουμε , σύντομα τα στοιχεία ,που ζητήσαμε\nΤο βασικό μήνυμα και αυτής της ιστορίας είναι, πως αυτή η Δημοτική αρχή είναι ανίκανη και κατώτερη των περιστάσεων. Η απομάκρυνσή της από την εξουσία είναι πλέον επιτακτική.\nΑναρτήθηκε από Sosial Media kornet στις 9/28/2013 08:41:00 μ.μ.\nΕτικέτες ΔΗΜΟΣ ΚΕΦΑΛΟΝΙΑΣ, ΚΟΤΣΙΛΙΝΗΣ, ΧΑΡΑΤΣΙΑ


Hyper Hockey - παίξτε δωρεάν στο Friv5\nΣχετικά με το παιχνίδι «Hyper Hockey»\nΌλα τα αγόρια γνωρίζουν τους κανόνες του χόκεϊ. Σήμερα θα μιλήσουμε για ένα ασυνήθιστο παιχνίδι χόκεϊ στο Hyper Hockey, όπου υπάρχουν δύο παίκτες σε ένα γήπεδο πάγου που μοιάζουν με στρογγυλά πακ. Ολόκληρη η επικράτεια του γηπέδου χωρίζεται σε 2 μισά - το ένα ανήκει σε εσάς και το άλλο στον αντίπαλό σας. Τον ρόλο του μπορεί να παίξει ένας πραγματικός παίκτης (ο φίλος σας), και ελλείψει αυτού, ένας υπολογιστής. Κάθε ένας από τους παίκτες διαθέτει 2 πύλες, γεγονός που περιπλέκει το παιχνίδι. Τα ερωτηματικά θα εμφανίζονται στο γήπεδο από καιρό σε καιρό. Θα πρέπει να τα πιάσετε με το πακ και θα δείτε αμέσως πώς αυξάνει ή μειώνει το μέγεθος του παίκτη. Ίσως το φόντο του γηπέδου να αλλάξει σε κοσμικό ή κάποιο άλλο. Το παιχνίδι είναι γεμάτο εκπλήξεις. Στο γήπεδο υπάρχει ένα πεδίο με το σκορ του παιχνιδιού. Για να χάσετε, αρκούν πέντε γκολ που θα δεχτείτε στα δικά σας δίχτυα.\nΠαιχνίδια για 2 Αθλητικά Παιχνίδια Arcade games Παιχνίδια Χόκεϊ Διασκεδαστικά παιχνίδια


Απίστευτο! Η Ελένη Πετρουλάκη έκλεισε τα 50 και το γιορτάζει! (photo) - Health-Fit - gavros.gr\nΤετάρτη, 24 Μαρτίου 2021 - 22:48\nΤα γενέθλιά της έχει σήμερα η Ελένη Πετρουλάκη, σύζυγος του Ίλια Ίβιτς. Έγινε 50 ετών και δεν το κρύβει. Παραμένει, πάντως, εντυπωσιακή. Γενέθλιά λοιπόν για την Ελένη Πετρουλάκη και το γιορτάζει. Δείτε το μήνυμά της: «Για δεύτερη χρονια καραντινατα γενέθλια !\n50 ...και να καίει!!!\nΝαι, καλά διάβασες , 50!!!\nΠερνούν τα χρόνια χωρίς να το καταλάβουμε! Όχι δεν έχω κανένα θέμα με την ηλικία μου. Έτσι και αλλιώς πιστεύω ότι η ηλικία είναι απλά ένας αριθμός, τίποτα παραπάνω.\nΤο θέμα είναι καθαρά η ψυχολογία μας και η σωματική κατάσταση στην οποία βρισκόμαστε. Να είμαστε δυνατές, γεμάτες ενέργεια! Ο στόχος είναι κάθε χρόνο να γινόμαστε καλύτερες... Αυτό είναι το σημαντικό.\nΣυλλέκτες εμπειριών... τίποτα λιγότερο! Να υπάρχει εξέλιξη σε όλα τα επίπεδα.\nΜια χαρά αισθάνομαι μ' εμένα πια. Τα έχω βρει με τον εαυτό μου, με αγαπάω και με φροντίζω και δε με νοιάζει να είμαι αρεστή σε όλους. Θέλω να είμαι καλά στην υγεία μου, για να είναι και όλοι οι άλλοι γύρω μου και να μπορώ να φροντίσω κι εγώ αυτούς.\nΒλέπεις όσα έχω κατακτήσει σε προσωπικό κι επαγγελματικό επίπεδο, χρειάζονται καθημερινή φροντίδα και θέλει κουράγιο και ψυχικά αποθέματα !\nΠως επιτυγχάνεται αυτό; Μέσα από την εκτίμηση, τον σεβασμό, την αγάπη και την ανιδιοτελή φροντίδα κάθε μα κάθε μέρα!\nΠριν με κρίνεις, μάθε να σέβεσαι και να ακούς...Την ιστορία μου. Τον αγώνα μου. Την προσπάθειά μου για να φτάσω στα 50 και να λέω ότι είμαι καλά, όσο και εάν υπάρχουν καθημερινά προβλήματα... Μπορείς και εσύ! Όλοι κι ολες μπορούμε! Να είμαστε καλά σε κάθε ηλικία. Να απολαμβάνουμε τη ζωή στο έπακρον! Να ζούμε την κάθε στιγμή σαν να είναι τελευταία!\nΝα αποζητούμε την απλότητα και τις πραγματικες αξίες. Η ζωή μάς έχει δείξει ότι τίποτα δεν είναι δεδομένο...\nΆρα τι περιμένεις; Γενέθλια κάθε μέρα! Σε αυτό το ταξίδι της ζωής, μάθε να γιορτάζεις Την κάθε στιγμή, το κάθε λεπτό συνειδητά πλέον !\nΗ ζωή αρχίζει ΞΑΝΑ στα 50 και θέλω να το φωνάξω σε όλες τις γυναικες...\nΜε συγκινήσατε με τις ευχές σας !!\nΣας ευχαριστώ ολους μέσα από την καρδιά μου».\n*Η φωτογραφία είναι από τον επίσημο λογαριασμό της Ελένης Πετρουλάκη στο Facebook.


19ο 6 X 6 Δημοτικών Σχολείων: Η κούπα στο 21ο (κορίτσια), και στο 16ο (αγόρια) [Φωτογραφίες] - KAVALA POST\nΜε πολύ κόσμο, όμορφο θέαμα και την παρουσία του Θοδωρή Ζαγοράκη ολοκληρώθηκε και φέτος ο επιτυχημένος θεσμός του δήμου Καβάλας\nΜε ιδιαίτερη επιτυχία πραγματοποιήθηκε και φέτος η τελική φάση του 19ου πρωταθλήματος 6 x 6 των Δημοτικών Σχολείων της Καβάλας στα γήπεδα Goal Of Five στο Περιγιάλι, που διοργάνωσε η Διεύθυνση Αθλητισμού & Παιδείας της ΔΗΜΩΦΕΛΕΙΑ σε συνεργασία με την Πρωτοβάθμια και Δευτεροβάθμια Εκπαίδευση (Τμήμα Φυσικής Αγωγής) καθώς και την Ένωση Συλλόγων Γονέων και Κηδεμόνων Δημ. Σχολείων Δήμου Καβάλας. Το πρωί του Σαββάτου (2/3) συγκεντρώθηκαν στο χώρο οι καλύτερες, κατά τεκμήριο, ομάδες της διοργάνωσης που διεκδίκησαν είτε την κορυφή στους αγώνες των μεγάλων τελικών αγοριών και κοριτσιών, είτε την τιμητική 3η θέση στους μικρούς τελικούς. Στην διοργάνωση πήραν μέρος 27 ομάδες αγοριών και 18 ομάδες κοριτσιών και συμμετείχαν περισσότεροι από 500 μαθητές και μαθήτριες στους συνολικά 87 αγώνες που πραγματοποιήθηκαν.\nΣτον τελικό των κοριτσιών, η ομάδα του 2ου Δημοτικού Σχολείου αντιμετώπισε την ομάδα του 21ου Δημοτικού Σχολείου. Νικήτρια αναδείχθηκε η ομάδα του 21ου Δημοτικού Σχολείου με σκορ 1 – 0. Στον τελικό αγώνα των αγοριών η ομάδα του 16ου Δημοτικού Σχολείου επικράτησε επί της ομάδας του 5ου Δημ. Σχολείου με σκορ 6 – 2. Στον μικρό τελικό των κοριτσιών η ομάδα του 9ου Δημοτικού Σχολείου αντιμετώπισε αυτήν του Δημοτικού Σχολείου Παληού. Νικήτρια αναδείχθηκε η ομάδα του Δημοτικού Σχολείου Παληού με σκορ 1 – 0. Στον αντίστοιχο αγώνα των αγοριών η ομάδα του Δημοτικού Σχολείου Φιλίππων αντιμετώπισε αυτήν του Δημοτικού Σχολείου Αμυγδαλεώνα. Νικήτρια αναδείχθηκε η ομάδα του Δημοτικού Σχολείου Φιλίππων με σκορ 5 – 4.\nΟι MVP των αγώνων\nMVP των αγώνων αναδείχθηκαν στα αγόρια ο μαθητής του 16ου Δημοτικού Σχολείου Τσεμαλίδης Θεόδωρος και στα κορίτσια η μαθήτρια του 21ου Δημοτικού Σχολείου Κασμερίδου Χριστίνα.\nΦέτος για πρώτη φορά διοργανώθηκε διαγωνισμός ευστοχίας Γονέων – Μαθητών. Στο διαγωνισμό «Μπαμπάδες- γιοι» συμμετείχαν 20 ζευγάρια. Νικητές αναδείχθηκαν οι Λαζαρίδης Λευτέρης (γιός) – Δαμιανός (μπαμπάς) του Δημοτικού Σχολείου Φιλίππων. Στον αντίστοιχο «Μαμάδες – κόρες» συμμετείχαν 13 ζευγάρια. Νικήτριες αναδείχθηκαν οι Ανανιάδου Παναγιώτα (κόρη) – Ελπίδα (μαμά) του 2ου Δημοτικού Σχολείου.\nΜε την παρουσία του Θοδωρή Ζαγοράκη\nΑξίζει να σημειωθεί ότι την τελετή, τίμησε με την παρουσία του ο Θοδωρής Ζαγοράκης, αρχηγός της Εθνικής ομάδας ποδοσφαίρου, Πρωταθλήτριας Ευρώπης 2004, ο οποίος με την πρόεδρο της Δημοτικής Επιχείρησης Αναστασία Ιωσηφίδου και τον Διευθυντή της Α΄Βάθμιας Εκπαίδευσης Νομού Καβάλας Κωνσταντίνο Μπαντίκο έκαναν τις απονομές. Η ΔΗΜΩΦΕΛΕΙΑ ευχαριστεί τον Σίμο Ανθουλάκη για την ευγενή παραχώρηση της χρήσης των γηπέδων «Goal of Five» για τη διεξαγωγή των αγώνων.


Έκρηξη με τραυματίες στην Λιόν της Γαλλίας - 24/05 19:39 : aek365\nΠαρασκευή 24 ΜΑΪ 2019 - 19:39 0 ΣΧΟΛΙΑ\nΌλα δείχνουν τρομοκρατική ενέργεια\nΈκρηξη από άγνωστη αιτία σημειώθηκε πριν λίγη ώρα στο κέντρο της πόλης Λιόν, στην Γαλλία, όπως ανακοίνωσε η τοπική περιφέρεια.\nΠηγές του τηλεοπτικού σταθμού BFM-TV κάνουν λόγο για «παγιδευμένο» δέμα που περιείχε μπουλόνια και βίδες.\nΣύμφωνα με τα διεθνή ΜΜΕ, η έκρηξη σημειώθηκε στη διασταύρωση Βίκτωρος Ουγκό και Σάλα. Το σημείο έχει αποκλειστεί από ισχυρές αστυνομικές δυνάμεις.\nΣόιμπλε: Η Ελλάδα δεν έχει ξεπεράσει ακόμη τις δυσκολίες


Αποκάλυψη για το Lexus NX | Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Αποκάλυψη για το Lexus NX\nΑποκάλυψη για το Lexus NX\nΣτην κατηγορία των Crossover ετοιμάζεται να εισέλθει η Lexus με ένα νέο, φουτουριστικό όχημα που θα παρουσιαστεί επίσημα στις 20 Απριλίου, στην έκθεση του Πεκίνο.\nΤο συγκεκριμένο βασίζεται επάντω στο πρωτότυπο LF-NX που παρουσιάστηκε πέρυσι στη Φρανκφούρτη. Από αυτό διατηρεί τον προχωρημένο, επιθετικό του σχεδιασμό, με τις έντονες ακμές και τα νεύρα που διατρέχουν όλο το αμάξωμα. Μπροστά, εκτός από την ιδιαίτερη μάσκα, συναντά κανείς LED φώτα ημέρας. Οι τροχοί του είναι 17 ιντσών (18 για την έκδοση F SPORT), ενώ πίσω ξεχωρίζουν τα -επίσης τεχνολογίας LED- φωτιστικά σώματα και οι δύο χρωμιωμένες απολήξεις της εξάτμισης.\nΣτο εσωτερικό του Lexus NX συναντάμε ένα συνδυασμό μαλακών υλικών και σκληρών, μεταλλικών επιφανειών, που προσφέρει μία ιδιαίτερη αντίθεση. Πάνω στο ταμπλό δεσπόζει μία κεντρική οθόνη που, μεταξύ άλλων, συνδυάζεται με ένα αναβαθμισμένο Remote Touch Interface. Ένας αισθητήρας G μεταφέρει πληροφορίες για τη δυναμική του αυτοκινήτου, ενώ στο κομμάτι του τεχνολογικού εξοπλισμού αξίζει να αναφερθεί το σύστημα HUD (Head Up Display) και η δυαντότητα ασύρματης φόρτισης κινητών συσκευών.\nΓια τις ανάγκες της κίνησης, η Lexus εφοδιάζει το νέο NX με δύο σύνολα. Ένα συμβατικό, δίλιτρο κινητήρα Turbo, στην έκδοση NX 200t και μία υβριδική εκδοχή, NX 300h. Αμφότερες οι εκδόσεις θα είναι προσθιοκίνητες, με τη δυνατότητα όμως να επιλέξει κανείς προαιρετικά το AWD σύστημα τετρακίνησης της εταιρίας. Περισσότερες πληροφορίες θα υπάρξουν με την επίσημη παρουσίαση του αυτοκινήτου, στις 20 Απριλίου.


Ο Liam Neeson είναι ο «δίδυμος αδερφός» του Fidel Castro | Men Exclusive\nΛίγες μόνο ώρες μετά τον θάνατο του Fidel Castro, το internet άρχισε να παραληρεί με την απίστευτη ομοιότητα του ιστορικού ηγέτη της Κούβας και του Χολιγουντιανού ηθοποιού Liam Neeson.\nΟι χρήστες των social media δεν σταμάτησαν να ποστάρουν φωτογραφίες που δείχνουν την εκπληκτική ομοιότητα των δύο ανδρών, ενώ πολλοί ανέφεραν πως ο Neeson είναι ο μόνος που θα μπορούσε να ενσαρκώσει τον ρόλο του Fidel Castro, όταν έρθει η στιγμή να γυριστεί μια ταινία για την ζωή του.\nΟι ομοιότητες στα χαρακτηριστικά του προσώπου, τα μαλλιά, τα γένια και το βλέμμα είναι χαρακτηριστικές.\nΩστόσο, άλλος ένα ακόμα διάσημος ηθοποιός που θα μπορούσε εξίσου να ενσαρκώσει τον ρόλο του Fidel Castro λόγω μεγάλης ομοιότητας, είναι σίγουρα ο James Franco.\nΟ Fidel Castro μέσα από τις ατάκες του\n7 «τοξικά» φαγητά που δεν πρέπει ποτέ να ξαναστεζάνεις\nΣτράτος Διονυσίου: Η ροκ ζωή ενός γνήσιου λαϊκού αρσενικού\nOι καλύτερες ατάκες του Stephen Hawking που μας έκαναν να θαυμάσουμε το μυαλό του\n12 μαθήματα ζωής από τον gentleman Michael Caine


Εμφανείς σελίδες: 21-40 από: 370\nποιούνται διαφορετικά κριτήρια κατάταξης του πληθυσμού στις ποικίλες κατηγορίες επαγγελμάτων. Από τον Πίνακα 2, ο οποίος μας δίνει από τις απογραφές του 1907 και του 1920 τον πληθυσμό άνω των 10 ετών κατά φύλο και κατά κλάδο δραστηριότητας, θα αντλήσω ένα χαρακτηριστικό παράδειγμα. Ενώ στην απογραφή του 1907 οι γυναίκες που απασχολούνται στη «Γεωργία - Κτηνοτροφία» και «Θήρα - Αλιεία» είναι 6.992, στην απογραφή του 1920 φθάνουν τις 108.775. Είναι φανερό ότι η διόγκωση της γυναικείας απασχόλησης στους τομείς αυτούς οφείλεται στα διαφορετικά κριτήρια κατάταξης ανάμεσα στις δύο απογραφές. Στην απογραφή του 1907 καταγράφονται μόνο οι γυναίκες που απασχολούνται με σχέσεις μισθωτής εργασίας, ενώ στην απογραφή του 1920 οι κατηγορίες αυτές περιλαμβάνουν ένα μεγάλο αριθμό γυναικών που οι γεωργικο-κτηνοτροφικές δραστηριότητές τους εντάσσονται στο πλαίσιο των οικιακών καθηκόντων τους.\nΚατανομή του πληθυσμού άνω των 10 ετών κατά φύλο και κλάδο δραστηριότητας, 1907 και 1920\nΣύνολο Άνδρες Γυναίκες\nΧωρίς προσδιορισμό Άνευ επαγγέλματος\nΠηγή: Υπουργείον Εθνικής Οικονομίας (ΥΕΟ), Γενική Στατιστική Υπηρεσία της Ελλάδος (ΓΣΥΕ), Στατιστική Επετηρίς της Ελλάδος 1930, σ. 75.\nΑπό τον Πίνακα 2 παρατηρούμε ότι το 1907 οι γυναίκες αντιπροσωπεύουν το 16% του συνόλου των εργαζομένων στον τομέα της βιομηχανίας - βιοτεχνίας, ενώ το 1920 το ποσοστό είναι 20%.\nΩς προς την αναλογία των εργατριών σε σχέση με το συνολικό πληθυσμό (βλ. και Πίνακα 1) παρατηρούμε τα εξής: το 1907 οι εργάτριες αντιπροσωπεύουν μόλις το 0,75% επί του συνολικού πληθυσμού, ενώ το 1920 το ποσοστό αυξάνεται και φθάνει περίπου στο 1,17%. Αριθμητικά-ποσοτικά η παρουσία της εργάτριας γίνεται ελάχιστα αντιληπτή στα πλαίσια της ελληνικής κοινωνίας.\nΒρισκόμαστε στις απαρχές ενός κοινωνικού φαινομένου που δημιουργεί ποικίλες αντιδράσεις: σε μία παραδοσιακή κοινωνία με κυρίαρχο, ακόμα και στις νεοσύστατες πόλεις, τον αγροτικό χαρακτήρα και το πολύ πρόσφατο οθωμανικό παρελθόν εμφανίζονται οι εργάτριες.\nΜετά από αυτή τη γενική παρουσίαση, ας δούμε τα ποσοτικά στοιχεία που μας δίνει για τη γυναικεία απασχόληση στη βιομηχανία - βιοτεχνία η κάθε απογραφή ξεχωριστά.\n4. Η ΑΠΟΓΡΑΦΗ ΤΟΥ 1870\nΣτην απογραφή του 1870 καταγράφονται για πρώτη φορά εργάτριες. Συγκεκριμένα, σε σύνολο 556.507 ατόμων που δηλώνουν επάγγελμα, έχουμε 22.665 εργάτες, 5.735 εργάτριες και 1.437.026 άτομα συνολικό πληθυσμό. Ο αριθμός των εργατριών αντιπροσωπεύει το 1,03% του πληθυσμού που δηλώνει επάγγελμα και το 0,40 % του πληθυσμού ολόκληρης της χώρας. Η εικόνα που προκύπτει από την απογραφή είναι γενική και ατελής, γιατί δεν μας δίνει την κατά κλάδο απασχόληση των γυναικών.5 Έτσι, δεν είμαστε σε θέση να εντοπίσουμε αν στην κατηγορία «εργάτριες» καταγράφηκαν μόνο οι εργάτριες των εργοστασίων και των εργαστηρίων και όχι και οι γυναίκες οι οποίες εκτελούσαν γεωργικές εργασίες που συγχέονταν με τις βιομηχανικές, όπως για παράδειγμα η βομβυκοτροφία.\nΠριν εστιάσουμε την προσοχή μας στην απογραφή του 1907, θα ήθελα να δώσω την πρώτη σαφή εικόνα της γυναικείας απασχόλησης στα ατμοκίνητα βιομηχανικά καταστήματα της χώρας, έτσι όπως καταγράφεται από έναν από τους σημαντικούς παράγοντες του δημόσιου βίου εκείνης της εποχής, τον Αλέ\n5. Πρέπει να σημειωθεί ότι στον πρόλογο της απογραφής γίνεται μνεία για τις δυσκολίες της κατάταξης ορισμένων επαγγελμάτων. Βλ. Υπουργείον Εσωτερικών, Στατιστική της Ελλάδος. Πληθυσμός 1870, Αθήνα 1872.\nΑλέξανδρο Μανσόλα,6 το 1875. Αν και δεν πρόκειται για απογραφή, θεωρώ σκόπιμο στο σημείο αυτό να τη σχολιάσω, δεδομένου ότι ο Αλέξανδρος Μανσόλας, λόγω της δημόσιας θέσης που κατέχει, έχει τη δυνατότητα να αποδώσει με έγκυρο τρόπο την εικόνα της εργάτριας.\nΕργαζόμενοι στα ατμοκίνητα βιομηχανικά καταστήματα, 1875\nΠηγή: Αλέξανδρος Μανσόλας, Απογραφικοί πληροφορίαι περί των εν Ελλάδι ατμοκίνητων βιομηχανικών καταστημάτων, Αθήνα 1876, σ. 44.\nΔεν υπάρχει καμία ένδειξη για τα όρια των ηλικιών ανάμεσα στα αγόρια και τους άνδρες, καθώς και ανάμεσα στα κορίτσια και τις γυναίκες. Δεν υπάρχει δυνατότητα καθορισμού, με βάση τις εν λόγω απογραφικές πληροφορίες για εκείνη την εποχή, της «ηλικίας της νεότητος» και διαχωρισμού της τόσο από την παιδική όσο και από την ώριμη ηλικία. Επιπλέον, δεν μπορούμε\n6. Ο Αλέξανδρος Μανσόλας διατέλεσε τμηματάρχης και διευθυντής υπουργείου, αντιπρόσωπος της Ελλάδας σε ευρωπαϊκά συνέδρια και εκθέσεις, γραμματέας της Κεντρικής Επιτροπής της Διεθνούς Εκθέσεως των Παρισίων, γενικός διευθυντής Ταχυδρομείων - Τηλεγράφου, βασιλικός επίτροπος στην Εθνική Τράπεζα το 1875, μέλος της Επιτροπής επί της Εμψυχώσεως της Εθνικής Βιομηχανίας και το 1884 αντιπρόεδρος στην «επί των Ολυμπίων και των Κληροδοτημάτων» Επιτροπή.\nνα εξακριβώσουμε την ηλικία εισόδου των γυναικών στη μισθωτή εργασία.\nΑπό τον παραπάνω πίνακα γίνεται ορατή η είσοδος των γυναικών στον κόσμο της μισθωτής εργασίας. Τα κορίτσια απαρτίζουν το 7,13 % και οι γυναίκες το 16,75 % του συνόλου των εργαζομένων στη βιομηχανία. Από το σύνολο των εργαζομένων γυναικών και κοριτσιών το 46,46% εργάζεται στα μεταξουργεία και το 34,66% στα βαμβακοκλωστήρια.\n5. ΤΑ ΠΑΡΑΔΟΣΙΑΚΑ ΕΠΑΓΓΕΛΜΑΤΑ ΣΤΗΝ ΑΠΟΓΡΑΦΗ ΤΟΥ 1907 Η ΑΠΕΙΚΟΝΙΣΗ ΤΗΣ ΕΝΤΟΠΙΟΤΗΤΑΣ ΚΑΙ ΤΟΥ ΕΞΕΥΡΩΠΑΪΣΜΟΥ\nΣτην απογραφή του 1907 καθορίζεται για πρώτη φορά λεπτομερώς η επαγγελματική διάρθρωση του πληθυσμού.7 Τα επαγγέλματα χωρίζονται σε 12 κατηγορίες. Η τέταρτη (Δ) κατηγορία «Βιοτεχνία», η οποία έχει ως υπότιτλο «Βιομηχανία, χειροτεχνία, χειρωνακτική», περιλαμβάνει τον μεγαλύτερο αριθμό εργατών. Εκ πρώτης όψεως το γεγονός ότι η λέξη «Βιομηχανία» εμφανίζεται ως υπότιτλος και όχι ως τίτλος αυτής της κατηγορίας, φανερώνει την κυριαρχία της παραδοσιακής βιοτεχνικής - οικοτεχνικής επιχείρησης.8 Στη «Βιοτεχνία» καταγράφονται 189.442 πρόσωπα, εκ των οποίων 165.618 είναι άνδρες και 23.824 γυναίκες. Παρόλο που η κατηγορία αυτή υποδιαιρείται σε 97 κλάσεις (υποκατηγορίες επαγγελμάτων), αρκετές από αυτές περιλαμβάνουν περισσότερα από ένα επαγγέλματα. Έτσι, δεν διαθέτουμε ποσοτικά στοιχεία για τις επιμέρους επαγγελματικές υποδιαιρέσεις. Για παράδειγμα, η κλάση «υφανταί, εριουργοί, φλανελλοποιοί, ταπητουργοί, μεταξουργοί, νηματουργοί, ξάνται» περιλαμβάνει πολλά επαγγέλματα, χωρίς να μας δίδονται ξεχωριστά για το καθένα αριθμοί.\nΑς σημειωθεί ότι στην κατηγορία «Βιοτεχνία» περιλαμβάνονται οι κλάσεις/υποκατηγορίες: «Βιομήχανοι άνευ μνείας ειδικότητος» με 2.132 άνδρες και 1.432 γυναίκες και «Χειρώνακτες άνευ μνείας ειδικότητος» με 48.723 άνδρες και 4.057 γυναίκες. Όσον αφορά τις γυναίκες, αυτό σημαίνει ότι σε ποσοστό 23 % επί του συνόλου των εργαζομένων γυναικών δεν προσδιορίζεται η επαγγελματική ειδικότητα (βλ. Παράρτημα, Πίνακας 1). Ασφαλώς σ' αυτές τις κλάσεις εντάσσονται και γυναίκες που εξασφαλίζουν το μεροκάματο δουλεύοντας εδώ κι εκεί, σε εποχικές, ακόμα και σε ευκαιριακές εργασίες χωρίς ειδίκευση.\n7. Στις προηγούμενες απογραφές του 1861 και του 1870 αναγραφόταν το επάγγελμα χωρίς να καθορίζονται επί μέρους επαγγελματικές κατηγορίες.\n8. Βλ. Στάθης Τσοτσορός, Η συγκρότηση του βιομηχανικού κεφαλαίου στην Ελλάδα (1898-1939), τ. Α', Αθήνα 1993, σ. 90.\nΣτην απογραφή του 1907, όσον αφορά τις γυναίκες, τα παραδοσιακά χειροτεχνικά επαγγέλματα, ιδίως αυτά που σχετίζονται με τη «βελόνα», κυριαρχούν. Έχουμε γυναίκες που ασχολούνται με την υφαντική, την καλαθοπλεκτική, τη δικτυοπλεκτική, την κεντητική και τη χρυσοκεντητική.\nΤα υψηλότερα ποσοστά της γυναικείας απασχόλησης σε σχέση με την συνολική γυναικεία απασχόληση στη «Βιοτεχνία» συγκεντρώνονται στις παρακάτω επαγγελματικές κατηγορίες (βλ. Παράρτημα, Πίνακας 1):\n— Ράπται, κατασκευασταί ασπρορούχων, λαιμοδετών,9 ρινομάκτρων 42,49 %\n— Υφανταί, εριουργοί, φλανελλοποιοί, ταπητουργοί, μεταλλουργοί, νηματουργοί, ξάνται 16,53%\n— Πλέκται, κεντηταί, χρυσοποικιλταί, κατασκευασταί περικνημίδων 3,95%\n— Πιλοποιοί 3,70%\n— Καπνοκόπται, καπνοσυσκευασταί, σιγαροποιοί, καφεκόπται, κατασκευασταί ταμβάκου 3,13 %.\nΌσον αφορά τη γεωγραφική συγκέντρωση της γυναικείας απασχόλησης (βλ. Παράρτημα, Πίνακας 2), η επαρχία Αττικής (συγκρότημα Αθηνών-Πειραιώς) συγκεντρώνει το μεγαλύτερο ποσοστό επί του συνόλου, δηλαδή 40,9 %, ακολουθούν η επαρχία Ζακύνθου με 4,39%, Πατρών με 4,31% και Κερκύρας με 3,7 %. Τα χαμηλότερα ποσοστά στη γυναικεία απασχόληση παρουσιάζουν οι επαρχίες Μεγαλοπόλεως (0,08%) και Παξών (0,05%).\nΣτο σημείο αυτό νομίζω ότι επιβάλλεται να μιλήσουμε διεξοδικότερα για τις δύο κατηγορίες που συγκεντρώνουν τα μεγαλύτερα ποσοστά γυναικείας απασχόλησης.\nΌπως είδαμε παραπάνω, στην επαγγελματική υποκατηγορία «ράπται, κατασκευασταί ασπρορούχων, λαιμοδετών, ρινομάκτρων» έχουμε το μεγαλύτερο ποσοστό γυναικείας απασχόλησης. Συγκεκριμένα απασχολούνται 10.124 γυναίκες και 8.145 άνδρες, δηλαδή η κατά φύλο συμμετοχή σε ποσοστά είναι 55,42% και 44,58% αντιστοίχως (βλ. Παράρτημα, Πίνακας 3).\nΑπό τον Οδηγό της Ελλάδος 1905-1906 του Νικολάου Ιγγλέση10 σημειώνουμε ότι τα πρόσωπα που ασχολούνται με τη ραπτική διαχωρίζονται ως εξής, ανάλογα με το είδος της ενδυμασίας που κατασκευάζουν:\n— φραγκοράπτες, δηλαδή ράπτες ανδρικών «ευρωπαϊκών» ενδυμάτων\n— ελληνοράπτες, αυτοί που ράβουν ελληνικές φορεσιές\n— ράπτες ιερών ενδυμάτων\n9. Το 1884 κατασκευάζεται ο πρώτος εγχώριος λαιμοδέτης. Το 1894 λειτουργούν στην Αθήνα δύο μεγάλα καταστήματα που παράγουν και πωλούν εγχώριους λαιμοδέτες. Το ένα, του Κασδόνη, στην οδό Σταδίου και το άλλο, του Σταθόπουλου, στην οδό Αιόλου. Στα δύο αυτά καταστήματα απασχολούνται συνολικά 50 κορίτσια" βλ. Μποέμ, «Αι εργαζόμεναι Αθήναι. Η λαιμοδετοποιία», Το Άστυ, αρ. 1157, 13-2-1894.\n10. Νικόλαος Ιγγλέσης, Οδηγός της Ελλάδος 1905-1906.\n— ράπτες στρατιωτικών ενδυμάτων\n— μοδίστρες, που ασχολούνται με την ραπτική των γυναικείων ενδυμάτων σύμφωνα με τον ευρωπαϊκό συρμό.\nΟ Οδηγός της Ελλάδος του Νικολάου Ιγγλέση δεν μας διαφωτίζει για το πώς και από ποιους συγκεκριμένα κατασκευάζεται η ελληνική φορεσιά. Προφανώς γιατί στα αστικά κέντρα, από τα οποία αντλεί το αναγνωστικό κοινό του ο Οδηγός, οι γυναίκες κυκλοφορούν καθημερινές και γιορτές με ευρωπαϊκά ρούχα. Παρόλα αυτά, σχεδόν σε όλα τα σπίτια των μεγάλων ελληνικών πόλεων μπορεί και σήμερα ακόμα να βρει κανείς φυλαγμένη στην κασέλα μια φορεσιά ή έστω τμήματα μιας φορεσιάς11 η οποία μεταβιβάζεται ως κειμήλιο από τη μητέρα στην κόρη της οικογένειας.\nΟι γυναίκες με σχέσεις μισθωτής εργασίας δουλεύουν είτε στα ραφεία ανδρικών ενδυμάτων (κατασκευάζουν ανδρικά παντελόνια) και στα λαιμοδετοποιεία, είτε στα ατελιέ μοδιστρικής. Όσον αφορά την κατασκευή ασπρορούχων, αυτή είναι κατ' εξοχήν γυναικείο επάγγελμα.\nΟι περιοχές στις οποίες υπερισχύουν οι άνδρες που ασχολούνται με την ραπτική είναι η επαρχία Καλαμπάκας με ποσοστό 98,70%, η επαρχία Φαρσάλων με 95,80 %, η επαρχία Καρδίτσης με 95,50 % και η επαρχία Ευρυτανίας με 92,75 %. Η συντριπτική υπεροχή των αντρών-ραπτών έναντι των γυναικώνμοδιστρών στην απογραφή υποδηλώνει ότι στις περιοχές αυτές οι άντρες και κυρίως οι γυναίκες στην πλειοψηφία τους εξακολουθούν να ντύνονται με την παραδοσιακή φορεσιά.\nΤο φαινόμενο αυτό πρέπει να ερμηνευθεί με γεωγραφικούς και πολιτιστικούς όρους. Οι περιοχές αυτές ανήκουν στο κεντρικό συγκρότημα της ηπειρωτικής Ελλάδας. Η επικοινωνία, εξαιτίας της απόστασης τους από τη θάλασσα, εξασφαλίζεται μόνο μέσω ενός ατελούς οδικού δικτύου. Έτσι, η διείσδυση του ευρωπαϊκού-δυτικού τρόπου ζωής και των πολιτιστικών φαινομένων που τον συνοδεύουν, όπως είναι η ενδυμασία, καθίσταται δυσχερής. Όσον αφορά τους άνδρες, στην ηπειρωτική ενδοχώρα επικρατούν δύο τύποι ενδυμασίας: η παραδοσιακή φορεσιά και αυτός που θα μπορούσαμε να ονομάσουμε «νόθο τύπο» ενδυμασίας. Στον τελευταίο η φουστανέλα έχει αντικατασταθεί με το «φράγκικο» παντελόνι.\n11. Οι περισσότερες φορεσιές αποτελούνται από τα εξής κομμάτια: 1) το πουκάμισο, 2) το καφτάνι, καβάδι, αντερί, σαγιά, γιουρντί, σιγκούνι (είδη φορέματος-πανωφοριού από μάλλινο υφαντό ύφασμα), 3) το φουστάνι, τσούκνα (είδη φορέματος με ή χωρίς μέση), 4) το ζωνάρι, τη ζώνη και την ποδιά, 5) το κοντογούνι, γιλέκι (είδη κοντής με ή χωρίς μανίκια ζακέτας), 6) τα διάφορα εσώρουχα και μικροεξαρτήματα, 7) τα πολύπλοκα κεφαλοκαλύμματα και κεφαλοδέματα, 8) τα στολίδια-κοσμήματα, 9) τις κάλτσες και τα παπούτσια. Βλ. Ιωάννα Παπαντωνίου, «Συμβολή στη μελέτη της γυναικείας ελληνικής παραδοσιακής φορεσιάς», Εθνογραφικά 1 (1978), σ. 7.\nΟι διαδικασίες για τη μετατροπή της ενδυμασίας ακολουθούν την ίδια τροχιά με τις οικονομικές και κοινωνικές μεταβολές που ξεκινούν με τη σύσταση του νεοελληνικού κράτους. Όμως δεν θα πρέπει να υποβαθμίσουμε και το ρόλο της μετανάστευσης στην αλλαγή των ενδυματολογικών συνηθειών. Οι μετανάστες στέλνουν από το Νέο Κόσμο στους συγγενείς τους παλαιά ρούχα, τα αποφόρια τους, και καινούργια ή επιστρέφοντας πίσω στην πατρίδα τους φορούν δυτικά ρούχα. Μερικά χρόνια μετά το τέλος των Βαλκανικών Πολέμων μια άλλη ενδυματολογική εικόνα εμφανίζεται με τα στρατιωτικά ενδύματα, τις χλαίνες, τα σακάκια και τα παντελόνια που φορούν μέχρι να λιώσουν οι απόστρατοι.\nΟι ραφτάδες της ανδρικής παραδοσιακής φορεσιάς ανήκαν στα οικογενειακά επαγγέλματα των ανδρικών μελών της οικογένειας. Η πελατεία τους κατά γεωγραφική περιφέρεια ήταν κληρονομική. Από την τάξη των ραφτάδων προήλθαν οι «φραγκοράφτες». Επειδή στις ορεινές περιοχές η πελατεία των ραφτάδων ήταν συγκεκριμένη και δεν σημειωνόταν αύξηση της ζήτησης ώστε να χρειάζονται περισσότερα χέρια, η κατασκευή της ανδρικής ενδυμασίας παρέμεινε ανδρικό επάγγελμα.\nΌσον αφορά την κατασκευή της γυναικείας παραδοσιακής φορεσιάς, δεν ακολουθείται ένας ενιαίος κανόνας. Πρώτον, γιατί οι φορεσιές διαφέρουν από περιοχή σε περιοχή. Δεύτερον, γιατί η κάθε φορεσιά, όπως ήδη αναφέραμε, αποτελείται από πολλά κομμάτια, το καθένα από τα οποία απαιτεί ιδιαίτερες γνώσεις κοπτικής, ραπτικής, κεντητικής και διαφορετικών ειδών υφάσματα (βαμβακερό, λινό, μάλλινο). Στις περισσότερες περιοχές το πουκάμισο, που αποτελεί τη βάση της γυναικείας φορεσιάς και εφάπτεται στο σώμα, το ράβουν στα χωριά οι ίδιες οι γυναίκες που το φορούν, ενώ στα αστικά κέντρα και αργότερα στα μεγάλα χωριά οι γυναίκες το αγοράζουν από τους πλανόδιους πραματευτάδες. Επειδή το πουκάμισο δεν εφαρμόζει στο σώμα, μπορεί εύκολα η κατασκευή του να εμπορευματοποιηθεί. Συνήθως το πουκάμισο είναι από βαμβακερό ύφασμα. Οι «επενδύτες» που φοριούνται πάνω από το πουκάμισο συνήθως έχουν ραφτεί και κεντηθεί από άνδρες, ειδικούς τεχνίτες. Η κατασκευή του «φορέματος» γίνεται άλλοτε από άνδρες ράπτες και άλλοτε από γυναίκες ράπτριες, ανάλογα με τη γεωγραφική περιοχή.12\nΟι περιοχές της Ελλάδας που έχουν πρόσβαση στη θάλασσα και παρουσιάζουν το μεγαλύτερο ποσοστό γυναικείας συμμετοχής στα επαγγέλματα της ραπτικής είναι: οι Κυκλάδες (Επαρχίες Θήρας 73,63%, Μήλου 72,22%, Νάξου 68%, Σύρου 54,60%), τα Ιόνια Νησιά (Επαρχίες Κραναίας 91,25%, Ζακύνθου 90,41% και Πάλης 89,04%) και η Πελοπόννησος (Επαρχίες Επιδαύρου Λιμηράς 83,33 %, Αιγιαλείας 73,66 %, Οιτύλου 70,09 %, Πατρών 68,35 %).\n12. Για την περιγραφή και τον τρόπο κατασκευής του κάθε τμήματος της ελληνικής φορεσιάς βλ. Ιωάννα Παπαντωνίου, ό.π., σ. 5-84.\nΠραγματικά, η εικόνα που διαμορφώνουμε από την απογραφή του 1907 για τα επαγγέλματα της ραπτικής μας αποκαλύπτει τη διαίρεση του ελληνικού χώρου: σε παράλιες πόλεις και στην ηπειρωτική ενδοχώρα. Βρισκόμαστε σ' ένα μεταβατικό στάδιο κατά το οποίο η παραδοσιακή ελληνική φορεσιά αντικαθίσταται σιγά-σιγά από την ευρωπαϊκή. Η ευρεία είσοδος των γυναικών στα επαγγέλματα της ραπτικής και της μοδιστρικής είναι άμεσα συνδεδεμένη με την ταχύτητα με την οποία ενσωματώνεται στην ελληνική κοινωνία η δυτικήευρωπαϊκή ενδυμασία.\nΑς περάσουμε στη δεύτερη κατά σειρά υποκατηγορία επαγγελμάτων που εμφανίζουν τα μεγαλύτερα ποσοστά γυναικείας απασχόλησης. Στην υποκατηγορία «υφανταί, εριουργοί, φλα»ποιοί, ταπητουργοί, μεταξουργοί, νηματουργοί, ξάνται» καταγράφονται 2.050 άνδρες και 3.939 γυναίκες, ποσοστά 34,23 % και 65,77% αντιστοίχως (βλ. Παράρτημα, Πίνακας 4).\nΔιαπιστώνουμε μελετώντας την υποκατηγορία αυτών των επαγγελμάτων ότι είναι συγκεχυμένη η εικόνα της γυναικείας απασχόλησης. Αυτό οφείλεται στο ότι δεν καθορίζεται αριθμητικά η γυναικεία συμμετοχή σε κάθε κλάδο της υποκατηγορίας ξεχωριστά και στο ότι δεν μπορούμε να υπολογίσουμε με σαφήνεια ποιες από τις γυναίκες δουλεύουν ως εργάτριες στα εργοστάσια υφαντουργίας και ποιες στις μικρές βιοτεχνίες και οικοτεχνίες που είναι διάσπαρτες στην ελληνική ύπαιθρο.\nΤα μεγαλύτερα ποσοστά επί του συνόλου της γυναικείας απασχόλησης στην υποκατηγορία των επαγγελμάτων της υφαντικής παρουσιάζονται στην επαρχία Αττικής (69,20%), στην επαρχία Ζακύνθου (11,22%) και στην επαρχία Σύρου (6,98%).\nΑς σημειωθεί ότι υπάρχουν πόλεις στην ελληνική ύπαιθρο που φημίζονται για τα προϊόντα υφαντικής τους. Αναφέρω μερικά ενδεικτικά παραδείγματα: το Αγρίνιο, το Μεσολόγγι, τα Φάρσαλα, τα Τρίκαλα, τα χωριά του Πηλίου παράγουν τέτοια προϊόντα. Στην Πελοπόννησο η Τρίπολη έχει εργαστήρια φανελοποιίας και η Καλαμάτα εργαστήρια μεταξοϋφαντικής. Το επάγγελμα της υφαντικής στη Θεσσαλία, κυρίως στη Λάρισα, στον Τύρναβο, στα Τρίκαλα, καθώς και στα χωριά του Πηλίου, ασκείται από άνδρες.\nΣτους βιομηχανικούς κλάδους της μηχανουργίας, της χημικής βιομηχανίας και της βιομηχανίας παραγωγής ενέργειας τα ποσοστά γυναικείας απασχόλησης είναι μηδαμινά.\nΣτο τοπίο των γυναικείων επαγγελμάτων που ιχνογραφεί η απογραφή του 1907 αποκαλύπτεται η συνύπαρξη της παραδοσιακής βιοτεχνίας-οικοτεχνίας, η οποία κυριαρχεί στον κόσμο της υπαίθρου, με τις μεταποιητικές επιχειρήσεις των αστικών κέντρων.\n6. Η ΒΙΟΜΗΧΑΝΙΚΗ ΑΠΟΓΡΑΦΗ ΤΟΥ 1920\nΣτη βιομηχανική απογραφή που πραγματοποιήθηκε στις 18 Δεκεμβρίου 1920 τα επαγγέλματα χωρίζονται σε κατηγορίες σύμφωνα με τους κλάδους παραγωγής. Η απογραφή αυτή μας παρέχει μια καλύτερη προσέγγιση των ποσοτικών στοιχείων που αφορούν τους εργαζόμενους σε σχέση με το μέγεθος των επιχειρήσεων, την ηλικία και την ιδιότητά τους στην επιχείρηση.\nΤο 1920 οι απασχολούμενοι στη βιομηχανία-βιοτεχνία σύμφωνα με την απογραφή είναι 146.806 άτομα, δηλαδή 122.340 άνδρες και 24.466 γυναίκες (βλ. Παράρτημα, Πίνακας 5). Ως προς τον αριθμό των γυναικών, θα πρέπει να έχουμε υπόψη μας ότι στην απογραφή δεν καταγράφονται οι γυναίκες που ασχολούνται με την κατ' οίκον εργασία. Για να εξετάσω αναλυτικότερα τη γυναικεία απασχόληση κατά κλάδους παραγωγής και κατά μέγεθος επιχειρήσεων συνέταξα τον Πίνακα 4.\nΣυμμετοχή των γυναικών στη βιομηχανία κατά το έτος 1920\nΠηγή: ΓΣΥΕ, Απογραφή βιοτεχνικών και βιομηχανικών καταστημάτων της 18-2-1920, Αθήνα 1926.\nΠαρατηρούμε ότι τα μεγαλύτερα ποσοστά γυναικών συγκεντρώνονται στον κλάδο της υφαντουργίας (29,10%). Ακολουθούν η βιομηχανία ενδυμάτων (24,52)%,η βιομηχανία καπνού (13,97%) και η βιομηχανία τροφίμων (13,20%). Τα χαμηλότερα ποσοστά συμμετοχής των γυναικών παρατηρούνται στον κλάδο παραγωγής ενέργειας (0,16%). Τα στοιχεία αυτά μας επιτρέπουν να συμπεράνουμε ότι οι γυναίκες συγκεντρώνονται στους παραδοσιακούς κλάδους: στην υφαντουργία, τη βιομηχανία ενδυμάτων και στην κατεργασία αγροτικών προϊόντων (τρόφιμα, καπνός). Σ' αυτό το σημείο είναι, νομίζω, σκόπιμο να υπεν\nυπενθυμίσω ότι οι Βαλκανικοί Πόλεμοι προκάλεσαν την αύξηση των υφαντουργικών επιχειρήσεων και των μονάδων επεξεργασίας αγροτικοί προϊόντων. Το γράφημα που ακολουθεί μας βοηθά να δούμε με παραστατικό τρόπο τη συμμετοχή των γυναικών κατά κλάδους παραγωγής.\nΓΡΑΦΗΜΑ 1 Συμμετοχή των γυναικών στη βιομηχανία, 1920\nΠηγή: ΓΣΥΕ, Απογραφή βιοτεχνικών και βιομηχανικών καταστημάτων, 1926.\nΠριν περάσουμε στον καταμερισμό της γυναικείας απασχόλησης σε σχέση με το μέγεθος της επιχείρησης, ας δούμε στο παρακάτω γράφημα πώς κατανέμονται οι επιχειρήσεις ανάλογα με το μέγεθος τους στο χάρτη της ελληνικής βιομηχανίας.\nΗ μικρή βιοτεχνική επιχείρηση που απασχολεί 1-5 άτομα καταλαμβάνει το 91,79% του συνόλου των βιομηχανικών - βιοτεχνικών μονάδων, ακολουθούν οι μεσαίες επιχειρήσεις 6-25 ατόμων με ποσοστό 6,9% επί του συνόλου και τέλος, οι μεγάλες που απασχολούν πάνω από 25 άτομα με ποσοστό 1,31%. Πραγματικά, είναι εμφανής η κυριαρχία της μικρής βιοτεχνίας. Πρόκειται για\nΚατανομή των επιχειρήσεων στην ελληνική βιομηχανία κατά μέγεθος, 1920\n1-5 άτομα 6-25 άτομα 25+ άτομα\nΠηγή: ΓΣΥΕ, ό.π.\nμονάδες έντασης εργασίας με ελάχιστες μηχανικές εγκαταστάσεις. Οι βιομηχανίες-βιοτεχνίες τροφίμων κατέχουν την πρώτη θέση με ποσοστό 44% επί του συνόλου των μικρών και 37 % των μεσαίων μονάδων, ενώ στις μεγάλες μονάδες η καπνοβιομηχανία κατέχει την πρώτη θέση με 20%.\nΜε το παρακάτω γράφημα και με τη βοήθεια του Πίνακα 5 στο Παράρτημα θα δούμε πώς κατανέμεται η γυναικεία απασχόληση σε σχέση με το μέγεθος των επιχειρήσεων.\nΔιαπιστώνουμε ότι το μεγαλύτερο αριθμό γυναικών συγκεντρώνουν οι μεγάλες επιχειρήσεις (25+ άτομα), δηλαδή ποσοστό 55,49% επί του συνόλου των απασχολουμένων γυναικών. Ενώ οι υπόλοιπες δύο κατηγορίες, αναφορικά με το ποσοστό της γυναικείας απασχόλησης, παρουσιάζουν μικρή απόκλιση μεταξύ τους.\nΣτις μεγάλες επιχειρήσεις τα μεγαλύτερα ποσοστά επί του συνόλου των απασχολουμένων γυναικών τα συγκεντρώνει η υφαντουργία (44,72 %) και ακολουθεί η βιομηχανία καπνού (21,31%).\nΈπονται οι μικρού μεγέθους επιχειρήσεις (1-5 άτομα) που απασχολούν το 23,51 % επί του συνόλου των απασχολουμένων γυναικών. Στις μικρές επιχειρήσεις οι γυναίκες εργάζονται στις βιοτεχνίες ενδυμάτων (44,95 %) και στη βιομηχανία τροφίμων (28,96%).\nΤην τελευταία θέση καταλαμβάνουν οι μεσαίου μεγέθους επιχειρήσεις (6-\nΚατανομή της γυναικείας απασχόλησης κατά μέγεθος επιχείρησης, 1920\nΠηγή: ΓΣΥΕ, ό.π., σ. 2-9.\n25 άτομα) που απασχολούν το 21 % επί του συνόλου των εργαζομένων γυναικών. Στην κατηγορία αυτή οι γυναίκες απασχολούνται κυρίως στον κλάδο της βιομηχανίας ενδυμάτων (40,63%), ακολουθεί η υφαντουργία (13,85%) και η βιομηχανία τροφίμων (13,27 %).\nΣτο σημείο αυτό επιβάλλεται να παραθέσω τα αντίστοιχα στοιχεία που αφορούν την ανδρική εργασία, προκειμένου ο αναγνώστης να διαπιστώσει τα αποτελέσματα του μηχανισμού συγκέντρωσης που προκύπτουν από την ανδρική απασχόληση ως προς το μέγεθος των επιχειρήσεων.\nΑντίθετα με την πλειοψηφία των εργαζόμενων γυναικών που συγκεντρώνεται, όπως παρατηρήσαμε παραπάνω, στις μεγάλες επιχειρήσεις, το μεγαλύτερο ποσοστό των εργαζόμενων ανδρών (64,26%) απασχολείται στις επιχειρήσεις μικρού μεγέθους (1-5 άτομα). Οι μεγάλες επιχειρήσεις συγκεντρώνουν το μικρότερο ποσοστό (17,42%) των απασχολουμένων ανδρών. Ενώ οι μεσαίες (6-25 άτομα) συγκεντρώνουν ποσοστό 18,32 %.\nΑς περάσουμε στη συνέχεια στη γεωγραφική συγκέντρωση της γυναικείας απασχόλησης. Ο Νομός Αττικής-Βοιωτίας συγκεντρώνει το μεγαλύτερο ποσοστό εργαζόμενων γυναικών, δηλαδή 39,09% επί του συνόλου, και ακολουθεί ο Νομός Θεσσαλονίκης με ποσοστό 16,60%.\nΜετά το σχολιασμό της γεωγραφικής συγκέντρωσης ας επιχειρήσουμε με τον Πίνακα 5 να εντοπίσουμε τις απασχολούμενες γυναίκες σε σχέση με την επαγγελματική τους ιδιότητα στην παραγωγή.\nΟ μεγαλύτερος αριθμός των απασχολουμένων γυναικών στην ελληνική βιομηχανία εμφανίζεται ως «εργάτριες». Πρόκειται για ένα μεγάλο ποσοστό 86,20% που έχει σχέση μισθωτής εργασίας. Βεβαίως, δεν θα πρέπει να παρα-\nΕπαγγελματική διάρθρωση των απασχολούμενων γυναικών στη βιομηχανία, 1920\nΚύριοι, αρχηγοί ή διευθύντριες\nΜέλη της οικογένειας του εργοδότη\nγνωρίσουμε το γεγονός ότι ένα αρκετά μεγάλο ποσοστό (9,29 %) είναι μέλη της οικογένειας του εργοδότη. Οι γυναίκες εργοδότριες, που συγκεντρώνουν ποσοστό 3,19%, είναι συνήθως ιδιοκτήτριες εργαστηρίων ενδυμάτων.\nΑς στραφούμε στη συνέχεια στην κατανομή του γυναικείου εργατικού δυναμικού σε σχέση με την ηλικία. Η απογραφή χωρίζει το εργατικό δυναμικό κατά φύλο σε 2 ομάδες σύμφωνα με την ηλικία: η πρώτη ομάδα περιλαμβάνει αυτούς που είναι κάτω των 18 ετών και η δεύτερη αυτούς που είναι άνω των 18 (βλ. Παράρτημα, Πίνακας 6α). Στο σύνολο των απασχολουμένων προσώπων οι γυναίκες κάτω των 18 είναι 9,68% και άνω των 18 13,32%. Στο σύνολο των απασχολουμένων γυναικών οι γυναίκες κάτω των 18 είναι 42,07 % και άνω των 18 57,93 %. Το μεγαλύτερο ποσοστό στην πρώτη κατηγορία συγκεντρώνεται στη βιομηχανία ενδυμάτων (36,20%), στην υφαντουργία (26,02 %), και στη βιομηχανία χάρτου (23,20 %). Το μεγαλύτερο ποσοστό των εργατριών που έχουν ηλικία άνω των 18 απασχολείται στην υφαντουργία (48,06%), στη βιομηχανία καπνού (38,95%) και στη βιομηχανία ενδυμάτων (24,86%).\nΣε ό,τι αφορά το σχηματισμό της φυσιογνωμίας της εργάτριας από την απογραφή, είναι μάλλον ριψοκίνδυνο να αποτολμήσει κανείς γενικές εκτιμήσεις χωρίς να λάβει υπόψη του τις διαφορετικότητες και τις ιδιαιτερότητες που παρουσιάζουν τα χαρακτηριστικά της στον κάθε βιομηχανικό - βιοτεχνικό κλάδο. Για το λόγο αυτό θεώρησα σκόπιμο να αφιερώσω ειδικό κεφάλαιο, σχολιάζοντας τις συνθήκες εργασίας και το προφίλ της εργάτριας για τον κάθε κλάδο ξεχωριστά. Ωστόσο, μια σύνοψη των γενικών πληροφοριών με βάση τα ποσοτικά στοιχεία της απογραφής του 1920 θα ξεδιαλύνει λίγο τον ορίζοντα της γυναικείας απασχόλησης στη βιομηχανία - βιοτεχνία:\n— Το μεγαλύτερο ποσοστό επί του συνόλου των εργατριών προσελκύεται από την υφαντουργία (29,10%).\n— Παρά την εμφανέστατη κυριαρχία των μικρών οικογενειακών επιχειρήσεων\nστην Ελλάδα, η πλειοψηφία των εργατριών (55,48%) συγκεντρώνεται στις επιχειρήσεις μεγάλου μεγέθους.\n— Υπάρχει έντονη γεωγραφική συγκέντρωση της γυναικείας απασχόλησης στο Νομό Αττικής-Βοιωτίας.\n— Το ποσοστό των γυναικών-εργοδοτριών επί του συνόλου των εργαζομένων γυναικών είναι εξαιρετικά μικρό (3,19%).\n— Υπερισχύουν οι εργάτριες ηλικίας άνω των 18 ετών.\n7. ΠΡΟΣ ΤΗ ΣΥΓΚΡΟΤΗΣΗ ΤΗΣ ΓΥΝΑΙΚΕΙΑΣ ΕΡΓΑΤΙΚΗΣ ΔΥΝΑΜΗΣ\nΗ οικογενειακής μορφής αγροτική ιδιοκτησία και η εκμετάλλευση αγροτικών προϊόντων προς εξαγωγή που απαιτούν εντατικοποίηση της εργασίας, όπως η καλλιέργεια της σταφίδας, συγκρατούν τον αγροτικό πληθυσμό στην ύπαιθρο. Όπως παρατηρεί ο Βασίλης Παναγιωτόπουλος: «Ο μηχανισμός της αγροτικής εξόδου, στην κλασική και αναγνωρίσιμη μορφή του, της διάλυσης δηλαδή των αγροτικών ισορροπιών και της μετατροπής των κατεστραμμένων αγροτών σε βιομηχανικούς εργάτες στην πόλη, δεν ελειτούργησε στην περίπτωση της ελληνικής οικονομίας».13 Πρέπει επίσης να σημειωθεί ότι στον ελληνικό χώρο δεν έχουμε φαινόμενα βίαιης αποστέρησης των αγροτών από τις ιδιοκτησίες τους, έτσι ώστε αυτοί στη συνέχεια να τροφοδοτήσουν την πόλη με φθηνά εργατικά χέρια. Όμως, παρουσιάζονται μικρότερης έκτασης μετακινήσεις προς την πόλη εξαιτίας της οικονομικής δυσπραγίας που αντιμετωπίζει ο πληθυσμός της υπαίθρου, οι οποίες αξίζει τον κόπο να σχολιαστούν. Ο κόσμος της υπαίθρου επικοινωνεί με τον κόσμο της πόλης με την ανάπτυξη του δικτύου των θαλάσσιων συγκοινωνιών, με τις ακτοπλοϊκές γραμμές που προσεγγίζουν στα μικρά και μεγάλα λιμάνια της Ελλάδας εξυπηρετώντας και την εσωτερική ενδοχώρα με το οδικό δίκτυο και με το σιδηροδρομικό δίκτυο Αθηνών-Πελοποννήσου και Θεσσαλίας.\nΕίναι πιθανό ότι τα κίνητρα των μεταναστών αγροτικής προέλευσης δεν δημιουργούνται μόνο από την ανάγκη επαγγελματικής απασχόλησης. Η έκρηξη του φαινομένου της αστικής ανάπτυξης τροφοδοτεί κάθε είδους όνειρα, ουτοπίες, ενθουσιασμούς, προκαταλήψεις για την πόλη. Η πόλη παρουσιάζεται, κυρίως για τους αγρότες, ως ο ιδανικός τόπος εξεύρεσης εργασίας και επιλογής\n13. Βασίλης Παναγιωτόπουλος, «Αγροτική έξοδος και σχηματισμός της εργατικής δύναμης», Νεοελληνική πόλη. Οθωμανικές κληρονομιές και Ελληνικό Κράτος, τ. Β', Αθήνα 1985, σ. 521-531.\nγής ενός συγκεκριμένου επαγγέλματος. Επιπλέον, η προσδοκώμενη βελτίωση του επιπέδου ζωής στην πόλη, η εξασφάλιση κοινωνικής θέσης και η επιθυμία για διαφυγή από το στενό πλαίσιο της κοινωνίας του χωριού ασκούν μια ελκτική δύναμη προς αυτήν.14 Ας κρατήσουμε, λοιπόν, αυτή την ελκτική δύναμη της πόλης ως μια συνιστώσα της μετακίνησης των αγροτικών στρωμάτων.\nΠριν προχωρήσω θα πρέπει να κάνω μια διευκρίνιση ως προς τις δυνατότητες απασχόλησης που έχουν οι νέες της υπαίθρου στην πόλη. Με αυτόν τον τρόπο θα κατανοήσουμε και το μηχανισμό μετανάστευσης. Δύο δυνατότητες επαγγελματικής επιλογής έχουν οι γυναίκες όταν έρχονται στην πόλη: να γίνουν υπηρέτριες15 ή εργάτριες. Η φύση του επαγγέλματος της υπηρέτριας επιτρέπει ή και επιβάλλει την ατομική μετανάστευση.16 Μικρή εξαίρεση αποτελεί ένας περιορισμένος αριθμός περιπτώσεων, στις οποίες προσλαμβάνεται για να ασκήσει υπηρετικά καθήκοντα όλη η οικογένεια. Όταν οι οικονομικοί πόροι δεν επαρκούν για την επιβίωση, τότε η οικογένεια είναι υποχρεωμένη να αναπροσαρμόσει το μέγεθος της αποστέλλοντας ένα από τα γυναικεία μέλη της στην πόλη ως υπηρέτρια. Στις αγροτικές οικογένειες τα καθήκοντα των μελών τους διαφοροποιούνται αναλόγως του φύλου και της ηλικίας.17 Οι άνδρες φροντίζουν για τις γεωργικές εργασίες· αυτοί που πλεονάζουν πηγαίνουν στην πόλη ή αλλού, σύμφωνα με την παράδοση, γίνονται ναυτικοί. Οι γυναίκες ασχολούνται με την οικοτεχνία και με αγροτικές εργασίες που δεν απαιτούν μεγάλη δύναμη, με την καλλιέργεια του λαχανόκηπου, τα κατοικίδια ζώα και τη φροντίδα των παιδιών. Όταν υπάρχει πλεόνασμα γυναικείων χεριών, μία προσοδοφόρα λύση είναι να σταλεί το κορίτσι στην πόλη υπηρέτρια. Το επάγγελμα της υπη\n14. Για το φαινόμενο της μετανάστευσης των αγροτικών πληθυσμών στην πόλη βλ. Louis Bergeron - Marcel Roncayolo, Από την προβιομηχανική στη βιομηχανική πόλη, Αθήνα 1984" Jean-Luc Pinol, Ο κόσμος των πόλεων τον 19ο αιώνα, Αθήνα 2000" Monique Vincienne, Du village à la ville, Παρίσι 1972.\n15. Για το επάγγελμα της υπηρέτριας τον 19ο αιώνα βλ. Pamela Horn, The rise and fall of the Victorian servant, Λονδίνο 1975" Anne Martin-Pugier, La place des bonnes. La donesticité féminine Paris en 1900, Παρίσι 1979" Martha Vicinus, Independent Women and Community for Single Women, Λονδίνο 1985" E. Higgs «Domestic service and household production», A. Y. John (επιμ.) Unequal opportunities : Women's employment in England 1800-1918, Οξφόρδη 1986, σ. 125-150' Elizabeth Roberts, Women's work 1840-1940, Λονδίνο 1988, σ. 29-32· Geneviève Fraise - Michelle Perrot (επιμ.), Histoire des femmes en Occident, τ. 4: le XIX siècle, Παρίσι 1991, σ. 450-452.\n16. Για τη διαδικασία μετανάστευσης της νεαρής αγρότισσας που πρόκειται να ασκήσει το επάγγελμα της υπηρέτριας στην πόλη βλ. Ζιζή Σαλίμπα, «Από τους φόβους της πόλης: άμυνα και στρατηγικές επιβίωσης των νεήλυδων στην ελληνική πόλη κατά τον 19ο αιώνα», Οι συλλογικοί φόβοι στην ιστορία, Εθνικό Ίδρυμα Ερευνών, Αθήνα 2000, σ. 75-91.\n17. Louise Tilly - Joan W. Scott, Les femmes, le travail et la famille, Παρίσι 1987, σ. 50-51.\nυπηρέτριας δεν χρειάζεται καμία εξειδίκευση. Επιπλέον, βάσει της ιδιότητάς της η υπηρέτρια εξασφαλίζει στέγη στην κατοικία των αφεντικών της, φαγητό, μισθό και πολλές φορές ρούχα και υποδήματα.\nΣτον ελληνικό χώρο από την εποχή της Τουρκοκρατίας —τον 18ο αιώνα σίγουρα— γυναίκες από τα νησιά του Αιγαίου, κυρίως από την Ανδρο και την Τήνο, πηγαίνουν στην Κωνσταντινούπολη και στη Σμύρνη για να εργασθούν ως υπηρέτριες και ως τροφοί. Η ανάπτυξη της συγκοινωνίας μεταξύ των νησιών, της Κωνσταντινούπολης και της Σμύρνης συνετέλεσε στη διευκόλυνση αυτών των μετακινήσεων. Οι συντοπίτες τους ναυτικοί μεσολαβούσαν για την εξεύρεση κατάλληλης κατοικίας, μετέφεραν τις ειδήσεις της πατρίδας τους και τις βοηθούσαν σε περίπτωση ανάγκης. Οι γυναίκες αυτές μετά από μεγάλο ή σύντομο χρονικό διάστημα γύριζαν στο νησί και χρησιμοποιούσαν τις αποταμιεύσεις τους για να φτιάξουν την προίκα τους.18\nΤο 1861 παρουσιάζονται τα πρώτα γυναικεία επαγγέλματα στην επίσημη απογραφή: οι μαίες και οι υπηρέτριες. Θα σταθούμε για λίγο σ' αυτή την απογραφή για να σχολιάσουμε τις διαστάσεις που είχε λάβει το «υπηρετικό» επάγγελμα. Στην καταγραφή του πληθυσμού κατά φύλα έχουμε 567.334 άνδρες και 529.476 γυναίκες. Η διαφορά αυτή στην αναλογία ανδρών και γυναικών πρέπει να αποδοθεί στην ελλιπή απογραφή των γυναικών και δεν πρέπει σε καμιά περίπτωση να θεωρηθεί φυσιολογική, ότι δηλαδή οφείλεται σε υψηλό ποσοστό γεννήσεων αρρένων. Ο Ιωάννης Σούτσος αποδίδει αυτή τη διαφορά σε δύο λόγους: αφενός μεν στις κοπιαστικές και βαριές δουλειές που κάνουν οι γυναίκες, αφετέρου δε στην απουσία για βιοποριστικούς λόγους πολλών γυναικών από την Ελλάδα. Ο δεύτερος λόγος βασίζεται στο γεγονός ότι οι άνδρες που ασχολούνται με τη ναυτιλία εκτός Ελλάδας έχουν συμπεριληφθεί στην απογραφή, ενώ οι γυναίκες που εργάζονται στο εξωτερικό δεν έχουν συμπεριληφθεί.19 Η εκτίμηση αυτή, παρότι δεν μας βοηθάει να προσεγγίσουμε αριθμητικά τις γυναίκες που εργάζονται ως υπηρέτριες και τροφοί στο εξωτερικό, κυρίως στις πόλεις της Οθωμανικής Αυτοκρατορίας και στην Αίγυπτο, μας επιτρέπει να υποστηρίξουμε ότι το 1861, την εποχή που εμφανίζονται στην επίσημη απογραφή οι 7.724 υπηρέτριες, συνεχιζόταν η επιλεκτική μετανάστευση των γυναικών που προορίζονταν για υπηρέτριες στο εξωτερικό.\nΗ ατομική μετανάστευση φαίνεται να είναι δυσκολότερη για τις εργάτριες. Υπάρχουν προβλήματα νοοτροπίας τα οποία δεν πρέπει να θεωρηθούν δευτε\n18. Βλ. Ανώνυμος, «Εν κοινωνικόν ζήτημα», Εστία, αρ. 234, 22-6-1880. Στο άρθρο αυτό δίνονται εκτενείς πληροφορίες για τις υπηρέτριες και τις τροφούς των Κυκλάδων που ξενιτεύονται.\n19. Ο Αλέξανδρος Μανσόλας καταγράφει αυτή την παρατήρηση του Ιωάννη Σούτσου στο βιβλίο του Πολιτειογραφικαί πληροφορίαι περί Ελλάδος, Αθήνα 1867, σ. 14.\nδευτερεύοντα. Καμία οικογένεια δεν αφήνει εύκολα μια κοπέλα μόνη της να πάει στην πόλη για να δουλέψει. Ο άγνωστος κόσμος της πόλης φαντάζει απειλητικός στο νου των χωρικών. Γι' αυτό η διαδικασία μετοικεσίας των χωρικών στην πόλη στηρίζεται πάντα στην αλληλεγγύη που εξασφαλίζουν οι οικογενειακές, οι συγγενικές και οι συντοπιτικές σχέσεις. Μέσω των σχέσεων συτών εξασφαλίζεται η επιβίωσή τους στην πόλη.20 Εδώ τίθενται και θέματα «τιμής»'21 δεν θεωρείται ευυπόληπτη η οικογένεια που στέλνει μόνο του ένα κορίτσι στην πόλη για να γίνει εργάτρια. Ας λάβουμε υπόψη μας ότι η επαγγελματική ιδιότητα της εργάτριας απαιτεί ανεξαρτησία. Το ημερομίσθιο που λαμβάνει της εξασφαλίζει μια αυτονομία, η οποία μπορεί να γίνεται ανεπιθύμητη έως και επικίνδυνη για την οικογένειά της και για τους υποψήφιους γαμπρούς του χωριού.\nΥπάρχουν όμως και μια σειρά από οικονομικά προβλήματα που καθιστούν δύσκολη έως αδύνατη την ατομική μετανάστευση για τις γυναίκες που προορίζονται να εργασθούν ως εργάτριες. Το κόστος ζωής στην πόλη είναι δυσβάσταχτο. Γιατί η εργάτρια που ζει μόνη της στην πόλη πρέπει να καλύπτει με το μισθό της βασικά έξοδα, όπως είναι η στέγη, το φαγητό και η ένδυση. Στο επίπεδο της μεταναστεύουσας οικογένειας επιτυγχάνεται ένα είδος οικονομιών κλίμακας. Πραγματικά, η αγρότισσα που πρόκειται να μεταβληθεί σε εργάτρια συνοδεύεται συνήθως από την οικογένειά της και σπανιότερα από κάποιο άρρεν μέλος της.\nΠολλές φορές, όμως, στην πράξη η διάκριση ανάμεσα στο επάγγελμα της εργάτριας και της υπηρέτριας δεν είναι ευκρινής. Όταν μια κοπέλα πήγαινε «οικότροφος» στο σπίτι ενός εργαστηριούχου ή μιας μοδίστρας ως υπηρέτρια, ταυτόχρονα δούλευε και ως εργάτρια. Εξάλλου οι επιχειρήσεις οικογενειακής μορφής ενίσχυαν αυτό το σχήμα απασχόλησης. Η διπλή ιδιότητα της υπηρέτριας που γνώριζε και ραπτική εθεωρείτο προσόν για αυτές που αναζητούσαν εργασία. Η συχνότητα με την οποία επαναλαμβάνεται στις εφημερίδες το στερεότυπο «κόρη γνωρίζουσα ραπτικήν ζητεί θέσιν παρά τινί οικογενεία επί μετρία αμοιβή ίνα παραμείνη εν αυτή και ράπτη...»22 με οδηγεί σε ορισμένες\n20. Πέτρος Πιζάνιας, Οι φτωχοί των πόλεων. Η τεχνογνωσία της επιβίωσης στην Ελλάδα τον Μεσοπόλεμο, Αθήνα 1993, σ. 104-105.\n21. Για την έννοια της τιμής βλ. Jack Goody, L'évolution de la famille et du mariage en Europe, Παρίσι 1985, σ. 38-40' J. Schneider, «L'honneur, la honte, l'accès aux ressources et la transformation des societàs méditerranéennes», Les sociétés rurales de la Méditerranée, Recueil de textes anglo-américains réunis par Bernard Kayser, Αιξ-αν-Προβάνς 1986, σ. 201-221.\n22. Χαρακτηριστικά δείγματα αυτών των Μικρών Αγγελιών εντόπισα στις εξής εφημερίδες: Νέα Εφημερίς, αρ. 13, 13-1-1891, αρ. 67, αρ. 69, 10-3-1894, αρ. 147, 27-5-1894· Σφαίρα, αρ. 5711, 24-2-1901 και στο περιοδικό Εφημερίς των Κυριών, αρ. 957, 1 έως και 15-12-1908.\nσκέψεις που νομίζω ότι αξίζει τον κόπο να διατυπώσω σε αυτό το σημείο.\nΦαίνεται ότι οι διαδικασίες για τη διαμόρφωση του επαγγέλματος της υπηρέτριας το τελευταίο τέταρτο του 19ου αιώνα έχει ολοκληρωθεί στην ελληνική πόλη. Τα καθήκοντά της είναι καθορισμένα. Γι' αυτό το λόγο η ραπτική των ρούχων αναφέρεται ως μια επιπλέον ιδιότητα, η οποία είναι εκτός των καθηκόντων της.\nΕκτός από το μισθό και τα πλεονεκτήματα που παρέχει το επάγγελμα της υπηρέτριας, η κατηγορία αυτή των γυναικών έχει τη δυνατότητα να κερδίζει παραπάνω χρήματα ράβοντας όχι μόνο τα ρούχα της οικογένειας που της παρέχει τροφή, στέγη και μισθό, αλλά και τρίτων.\nΑπό τον τρόπο που διατυπώνεται η αγγελία μπορούμε να υποθέσουμε ότι δεν θεωρείται ευνόητο το να έχουν μάθει οι κοπέλες να ράβουν στο σπίτι τους. Φαίνεται πως οι ελληνίδες αγρότισσες δεν γεννιούνται «με τη βελόνα στο χέρι». Πιο συγκεκριμένα, πιστεύω ότι η χρησιμοποίηση της βελόνας μοδιστρικής αποτελούσε πολυτέλεια για τα φτωχά στρώματα της ελληνικής υπαίθρου.\nΗ υπερωκεάνια μετανάστευση\nΣτο τέλος του 19ου αιώνα στο οποίο εμφανίζεται η υπερωκεάνια μετανάστευση ο αγροτικός πληθυσμός βρίσκεται σε κατάσταση υποαπασχόλησης. Η μετανάστευση απορροφά τις υφιστάμενες δημογραφικές πιέσεις, ενώ ταυτόχρονα μειώνει την εισροή του αγροτικού πληθυσμού στην πόλη. Η Αμερική στο νου των ανθρώπων αντιπροσωπεύει τη νέα «Γη της Επαγγελίας», τον τόπο όπου εύκολα μπορεί να αποκτήσει κανείς ό,τι του χρειάζεται για να επιστρέψει στη συνέχεια στην πατρίδα του εφοδιασμένος για μια καλύτερη ζωή.23\nΤα προβλήματα του έλληνα αγρότη ήταν πολλά και ποικίλης μορφής. Η φτώχεια, που οφειλόταν κατά ένα μεγάλο μέρος στη σταφιδική κρίση, η ανεξέλεγκτη τοκογλυφία, ο καθημερινός μόχθος για την επιβίωση και οι οικονομικές υποχρεώσεις που υπέβαλλε ο θεσμός της προίκας συντελούσαν στη διόγκωση της υπερατλαντικής μετανάστευσης.\nΟ πίνακας που ακολουθεί θα μας βοηθήσει να σχολιάσουμε με ποσοτικά στοιχεία τη μετανάστευση στην Αμερική.\nΑπό το 1890 μέχρι το 1922 στην Αμερική μεταναστεύουν 498.409 άτομα, εκ των οποίων 442.505 είναι άνδρες και 55.903 γυναίκες. Άρα, το συνολικό ποσοστό των γυναικών στο σύνολο των μεταναστών είναι 12,6 %. Τα ποσοστά των γυναικών μέχρι το 1914 είναι πολύ χαμηλότερα από αυτά των ανδρών. Όμως από το έτος 1921 το ποσοστό των γυναικών που μεταναστεύουν αυξάνεται\n23. Για τη μετανάστευση των Ελλήνων στην Αμερική βλ. Alexander Kitroeff, Griegos en America, Μαδρίτη 1992.\nΚατανομή κατά φύλο της μετανάστευσης των Ελλήνων στην Αμερική\n464 1.040 604\n2.124 546 2.246 2.263 3.655 5.754 7.854 13.885 12.106 , 11.586 22.266 44.647 26.972 18.738 36.580 34.105 28.521 35.143 40.207 11.740 21.093 21.124 2.149 696 11.167 21.551 1.679\n60 65 56\n51 25 93 132 118 165 261 491 519 558 861 1.636 1.836 1.524 2.555 2.916 3.045 3.501 5.674 3.447 5.699 4.795 453 117 2.831 10.277 2.142\n11,5 5,8 8,5\n9.6 7,9 9,6 9,1\n17.4 14,4 20,2 32,3 56,1\nΠηγή: ΥΕΟ, ΓΣΥΕ, Στατιστική Επετηρίς της Ελλάδος 1930, σ. 137.\nνεται και το 1922 υπερβαίνει αυτό των ανδρών. Με βάση το νόμο, συγκεκριμένα το Β.Δ. 24/30 Σεπτεμβρίου 1920 «περί μεταναστεύσεως», επιτρέπεται η μετανάστευση παίδων, γυναικών και ανηλίκων θηλέων που έχουν υπερβεί το 16ο έτος, εφόσον συνοδεύονται από σύζυγο, γονέα, ενήλικο αδελφό ή από άλλο\nστενό συγγενή. Επίσης επιτρέπεται στις γυναίκες να μεταναστεύουν, εφόσον καλούνται από τα προαναφερόμενα πρόσωπα ή από μνηστήρες που διαμένουν στον τόπο που αυτές θέλουν να μεταβούν.\nΌσον αφορά τους άντρες, θεσπίζονται νόμοι που περιορίζουν, όπως άλλωστε φαίνεται και από τον Πίνακα 6, τη μετανάστευσή τους. Ο ελληνικός νόμος της 24ης Ιουλίου/17ης Σεπτεμβρίου 1920 «περί μεταναστεύσεως και αποδημίας» θέτει τους πρώτους περιορισμούς στους άνδρες, γιατί επιτρέπει τη μετανάστευση μόνο αυτών που δεν έχουν «ενεστώσα ή καθυστερουμένην στρατιωτικήν υποχρέωσιν». Παράλληλα και από την πλευρά των ΗΠΑ τίθενται περιορισμοί στη μετανάστευση. Σύμφωνα με τον νόμο της 19ης Μαΐου 1921 ο ετήσιος αριθμός των εισερχομένων ατόμων ορισμένης εθνικότητας δεν μπορούσε να υπερβαίνει το 3% των ατόμων της ίδιας εθνικότητας που βρίσκονταν ήδη στις ΗΠΑ σύμφωνα με τα αποτελέσματα της απογραφής του 1910.24\nΑς ξαναγυρίσουμε στις γυναίκες για να ερμηνεύσουμε την αύξηση του αριθμού αυτών που μεταναστεύουν. Από τα προηγούμενα χρόνια έχει δημιουργηθεί στις ΗΠΑ ένα πλεόνασμα αγάμων ανδρών, το οποίο έχει εγκατασταθεί και επωφελείται από το νόμο για εξεύρεση συζύγου. Επίσης, ας λάβουμε υπόψη μας ότι την εποχή αυτή ήδη έχουν αναπτυχθεί μεγάλες βιομηχανικές μονάδες στην Αμερική, κυρίως εργοστάσια κλωστοϋφαντουργίας, οι οποίες ζητούν γυναικεία εργατικά χέρια. Τέλος, ας σημειώσουμε ότι με τις οικογενειακής μορφής επιχειρήσεις, όπως είναι τα εστιατόρια, τα παντοπωλεία, τα οπωροπωλεία και οι βιοτεχνίες, που ανοίγουν οι Έλληνες στην Αμερική δημιουργούνται ευνοϊκές συνθήκες απασχόλησης για τις γυναίκες. Συνήθως σ' αυτού του τύπου τις επιχειρήσεις απασχολούνται τα μέλη της οικογένειας του ίδιου του ιδιοκτήτη.\nΣτο χρονικό πλαίσιο της μελέτης μας παρατηρούμε ότι ο πληθυσμός που μεταναστεύει στην Αμερική στη μεγάλη πλειοψηφία του είναι ανδρικός. Οι γυναίκες μένουν πίσω στο χωριό για να καλλιεργήσουν τα χωράφια και να φροντίσουν τα παιδιά και τους γέρους γονείς. Έτσι δεν υπάρχει καμιά περίπτωση η γυναίκα του μετανάστη να έρθει μόνη της στην πόλη είτε για λόγους κοινωνικούς, είτε για λόγους οικονομικούς. Η αναχώρηση του άνδρα επιβάλλει στη γυναίκα νέες ευθύνες. Αναπληρώνει τον άνδρα στις αγροτικές εργασίες. Η οικογένεια και η κοινωνία του χωριού θέτουν υπό έλεγχο τη γυναίκα του μετανάστη. Η γυναίκα αυτή για λόγους κοινωνικούς και οικονομικούς δεν εγκαταλείπει το χωριό της για να έλθει στην πόλη. Όσον αφορά τις θυγατέρες και τις ανύπαντρες αδερφές των μεταναστών, αυτές περιμένουν την επιστροφή των τελευταίων για να προικιστούν και να παντρευτούν.\n24. Βλ. Γεώργιος Χαριτάκης, Η ελληνική βιομηχανία (βιομηχανία - μεταλλεία - εργασία), Αθήνα 1927, σ. 56.


Υπάρχουν ορισμένες λειτουργίες που μπορεί να μην γνωρίζετε και οι οποίες θα κάνουν την εμπειρία του iPhone σας καλύτερη συνολικά – ένα από αυτά είναι η φωνή.\nΣχεδιασμένο για τυφλούς ή άτομα με προβλήματα όρασης, το Voiceover είναι ένα πρόγραμμα ανάγνωσης οθόνης που βασίζεται σε χειρονομίες που σας επιτρέπει να χρησιμοποιείτε το iPhone σας ακόμα και όταν δεν μπορείτε να δείτε την οθόνη. Βασικά, η φωνή παρέχει ηχητικές επεξηγήσεις για το τι υπάρχει στην οθόνη σας.\nΠώς να ρυθμίσετε το iPhone Voiceover;\nΠηγαίνω Ρυθμίσεις > Κύλιση Πρόσβαση > Πατήστε την πρώτη επιλογή, Φωνή > Αλλάξτε “Ενεργό”.\nΑπό εδώ, μπορείτε να πάρετε μια άσκηση ώστε να μπορείτε να την μάθετε, να ορίσετε την ταχύτητα φωνής (ρυθμό ομιλίας), καθώς και να ορίσετε τις ρυθμίσεις ομιλίας, όπως τον τύπο της φωνής που χρησιμοποιείται. Το γήπεδο τους.\nΣτιγμιότυπα οθόνης: Asha Barbacho / Kismodo Australia\nΜετά τη ρύθμιση, μπορείτε να ενεργοποιήσετε/απενεργοποιήσετε το VoiceOver πατώντας το κουμπί Home στο iPhone σας τρεις φορές. Θα ειδοποιηθείτε ότι η δυνατότητα είναι ενεργοποιημένη από το ηχητικό “Voice over On”. Όταν βρίσκεστε σε κίνηση, όταν αγγίζετε την οθόνη ή σύρετε το δάχτυλό σας πάνω της, η φωνή θα εκφωνήσει το όνομα του στοιχείου στο οποίο εκτελείται το δάχτυλό σας, συμπεριλαμβανομένων των εικονιδίων και του κειμένου. Το επιλεγμένο εικονίδιο / κουμπί θα εμφανίσει ένα πλαίσιο γύρω του, που ονομάζεται «Ενεργό εικονίδιο». Χρησιμοποιήστε χειρονομίες φωνής για να αλληλεπιδράσετε με ένα στοιχείο, όπως ένα κουμπί ή έναν σύνδεσμο, ή για να μετακινηθείτε σε άλλο στοιχείο. Πατήστε δύο φορές μια επιλογή για να επιλέξετε το προεπιλεγμένο πλαίσιο.\nΗ πλοήγηση είναι λίγο δύσκολη όταν την ρυθμίζετε για πρώτη φορά, επομένως είναι καλύτερο να παίζετε με τις λειτουργίες που κάνουν το VoiceOver να λειτουργεί για εσάς. Διαθέτει βίντεο YouTube στο Apple VoiceOver και άλλες δυνατότητες προσβασιμότητας iPhone.\nREAD Ξαφνική αύξηση της ροής του ύπνου. Ρόλος GDA; Η έλξη συνεχίζει να αυξάνεται\nΤο Btw μπορεί να σας βοηθήσει να ολοκληρώσετε τη ρύθμιση χρησιμοποιώντας αυτήν τη δυνατότητα πριν από τη ρύθμιση του τηλεφώνου / του iPad. Μπορείτε επίσης να χρησιμοποιήσετε την οθόνη Braille με φωνή στο iPhone. Εδώ είναι ένα Κατάλογος ισχυόντων στοιχείων.\nΠατώντας την οθόνη του iPhone σας τρεις φορές χρησιμοποιώντας τρία δάχτυλα, μπορείτε να ξεκινήσετε μια κουρτίνα που ονομάζεται οθόνη οθόνης. Ακόμα κι αν το τηλέφωνο είναι καλά και πραγματικά ξύπνιο, η κουρτίνα της οθόνης θα δώσει την εμφάνιση ότι η οθόνη του iPhone σας είναι απενεργοποιημένη.\nΌταν η λειτουργία VoiceOver είναι ενεργοποιημένη, σας παρέχει λίγη ιδιωτικότητα όταν πρόκειται για το τηλέφωνό σας.\nΓια να αναβιώσετε την οθόνη, πατήστε το κινητό τρεις φορές χρησιμοποιώντας ξανά τρία δάχτυλα.\nΑναγνώριση Voiceover IPhone\nΜε iOS 15 Ήρθε η αναγνώριση φωνής. Στοχεύει στη βελτίωση της πρόσβασης σε κείμενο, εφαρμογές και εικόνες.\nΓια να το τρέξετε, πηγαίνετε Ρυθμίσεις > Πρόσβαση > Φωνή > Αναγνώριση φωνής Και άλλαξε τα πάντα.\nΤο καλύτερο χαρακτηριστικό εδώ είναι η δυνατότητα να σας περιγράφουμε εικόνες χωρίς αμφιβολία. Χρησιμοποιεί απεικόνιση εικόνων από έναν ιστότοπο, για παράδειγμα, χρησιμοποιώντας μηχανική εκμάθηση, για να σας ενημερώσει όταν φωτογραφίζετε μια γάτα ή ένα μπουκάλι νερό.\nΟ Sree αναγνώρισε αμέσως το πράγμα ως γυαλιά ηλίου και μου είπε ότι ο ασπρόμαυρος σκύλος με τη μπλε κουβέρτα ήταν στην άλλη φωτογραφία του σκύλου των γονιών μου.\nΣτιγμιότυπο οθόνης / Φωτογραφία: Asha Barbaschow / Gizmodo Australia\nΕάν ακολουθήσετε αυτό το άρθρο και μεταβείτε στην κάμερά σας για να δοκιμάσετε τη δυνατότητα, μπορεί να έχετε ακούσει τη Siri να λέει «Zero People», που είναι μια λειτουργία ανίχνευσης ατόμων.\nΈνας σαρωτής LiDAR στο iPhone 12 Pro και μεταγενέστερα μπορεί να προσδιορίσει αν βρίσκεται κοντά σας. Οι άνθρωποι χρησιμοποιούν τεχνολογία ανίχνευσης, η οποία μετρά πόσο χρόνο χρειάζεται για να αντανακλάται το φως από τα αντικείμενα, βοηθά να κάνουν πράγματα όπως να στέκονται στην ουρά σε ασφαλή απόσταση, να βελτιώνονται σε μια πιο ήσυχη περιοχή ή να βρίσκουν εύκολα ένα άδειο κάθισμα.\nREAD Χάρη στην αλλαγή της σελίδας αναζήτησης, μπορείτε πλέον να αναζητάτε σχόλια στο Reddit\nΕύκολο στη ρύθμιση, μόνο για εσάς Μεγεθυντικός φακός Πατήστε Εφαρμογή> Εικονίδιο κόκα κόλα (Κάτω αριστερά)> Βεβαιωθείτε ότι το δευτερεύον πλαίσιο ελέγχου περιέχει Ανίχνευση ατόμων. Διαφορετικά, πατήστε το πράσινο εικονίδιο συν δίπλα του και θα προστεθεί. Μπορείτε να μετακινήσετε μέτρα ή πόδια, την απόσταση του ήχου και τα φίλτρα για να ενεργοποιήσετε έναν συνδυασμό ήχων, ομιλίας και hoptix.\nΑυτό θα σας ενημερώσει εάν υπάρχει κάποιος στη λήψη της κάμεράς σας, αλλά ο επεξεργαστής μεγεθυντικού φακού θα σας ενημερώσει εάν υπάρχει κάποιος γύρω σας και θα σας ενημερώσει για αυτές τις πληροφορίες.\nΑκόμα κι αν το VoiceOver είναι απενεργοποιημένο, το iPhone Speak μπορεί να κρατήσει επιλεγμένο κείμενο ή πλήρη οθόνη. Μπορεί να παρέχει σχόλια και επεξεργασίες κειμένου και προτάσεις καθώς πληκτρολογείτε.\nΓια να ενεργοποιήσετε την οθόνη Speak, μεταβείτε στο Ρυθμίσεις > Πρόσβαση > Προφορικό περιεχόμενο. Από εδώ μπορείτε να το ενεργοποιήσετε ή να το απενεργοποιήσετε Επιλογή ομιλίας (Σας επιτρέπει να επιλέξετε και να ακούσετε ένα συγκεκριμένο εύρος κειμένου που έχετε επιλέξει) Οθόνη ομιλίας (Όταν είναι ενεργοποιημένο, μπορείτε να σύρετε προς τα κάτω με δύο δάχτυλα από το επάνω μέρος της οθόνης για να ενεργοποιήσετε και να ακούσετε ολόκληρη την οθόνη) Ελεγκτής ομιλίας (Αυτό θα εμφανίσει το χειριστήριο για γρήγορη πρόσβαση στην οθόνη Speak και στην επιλογή Speak) Επισημάνετε το περιεχόμενο (Εδώ, το iPhone θα τονίσει λέξεις, φράσεις ή και τα δύο καθώς μιλούν – μπορείτε να αλλάξετε το χρώμα και το στυλ επισήμανσης) ή Πληκτρολογήστε το σχόλιο (Το iPhone σας θα σας επιτρέπει να εκφωνείτε κάθε γράμμα, πλήρη λέξη, αυτόματη διόρθωση, αυτόματη χρήση κεφαλαίων και πληκτρολόγηση).\nREAD Το WhatsApp κυκλοφορεί τη λειτουργία φόντου πληρωμής στην Ινδία, εδώ είναι πώς να τη χρησιμοποιήσετε\nΜπορείτε να παίξετε με τη γλώσσα που μιλάτε, τις προφορές και τις προφορές.\nΕλπίζουμε ότι αυτό είναι χρήσιμο, μεταβείτε στον ιστότοπο της Apple Περισσότερες πληροφορίες Σε φωνή και άλλες απλές δυνατότητες προσβασιμότητας.\nΝέες φωτογραφίες δείχνουν το ρωσικό πολεμικό πλοίο Moskva πριν βυθιστεί